open-index/open-wikipedia-markdown huggingface dataset:
အိုတခဲတောင် (နခနိုရှိမ)

**အိုတခဲတောင်** (御岳, O-take) သည် ဂျပန်နိုင်ငံ၊ ခဂိုရှိမစီရင်စု၊ ခဂိုရှိမခရိုင်၊ တိုခရကျွန်းများတွင် တည်ရှိသည့် မီးတောင်တစ်ခု ဖြစ်သည်။ ဤတောင်သည် တိုရှိမရွာ၏ အစိတ်အပိုင်းတစ်ခုအနေဖြင့် တည်ရှိသည်။ ဤသေးငယ်သည့် ကျွန်းတွင် အကြီးဆုံးတောင်လည်း ဖြစ်သည်။ ဤကျွန်းငယ်လေးကို နခနိုရှိမ ဟု ခေါ်ကြသည်။ ထို့အပြင် တောင်သည် ဖူဂျီတောင်နှင့် ဆင်တူသဖြင့် "တိုခရဖုဂျိ" ဟုလည်း ခေါ်ကြသေးသည်။

ဤတောင်သည် မီးတောင်တစ်ခု ဖြစ်သည်။ ၁၉၁၄ ခုနှစ်၊ ဇန်နဝါရီလတွင် အသေးစားရွှံ့နွံများထုတ်လွှတ်ခြင်း ဖြစ်ပွားခဲ့သည်။ ထို့အပြင် တောင်ထိပ်မီးတောင်ဝသည်လည်း မီးခိုးပြာများကို ထုတ်လွှတ်ခဲ့သည်။ ဤတောင်ကို ၁၈,၀၀၀ ခုနှစ်များအကြာကာလတွင် ဖြစ်ပေါ်လာပြီး non-alkali mafic ကျောက်အမျိုးအစားများဖြင့် ဖွဲ့စည်းတည်ဆောက်ထားသည်။ref name="QVoJ" />

၁၉၄၄ ခုနှစ်မတိုင်မီအထိ ဤတောင်၏ အရှေ့တောင်ဘက်တောင်စောင်းတွင် ဆာလဖာတူးယူသည့် မိုင်းတွင်းများ ရှိခဲ့သည်။ မိုးရာသီကာလတွင် တောင်ထိပ်မီးတောင်ဝသည် ရေများဖြင့် ပြည့်နေသည်။

## ရုပ်ပုံများ

File:Dawn in Nakanoshima2.jpg|ပင်လယ်မှ မြင်ရသည့် အိုတခဲတောင်နှင် နေထွက်ချိန်
File:Nakanoshima nishikaigan.jpg|နခနိုရှိမ၏ အနောက်ဘက်ကမ်းခြေမှ မြင်ရသည့် အိုတခဲတောင်

## ကိုးကား
ကဏ္ဍ:ဂျပန်နိုင်ငံရှိ တောင်များ
လင်းအောင်

**ဦးလင်းအောင်** (၁၁ မတ် ၁၉၆၄ မွေးဖွား) သည် မြိတ်မြို့နယ်၊ကိုယ်စားပြု ပြည်သူ့လွှတ်တော် ကိုယ်စားလှယ် ဖြစ်သည်။ယင်းမတိုင်မီက  စစ်ရာထူးခန့်ချုပ် အပြင် အရှေ့ပိုင်းတိုင်းစစ်ဌာနချုပ် နှင့် ကမ်းရိုးတန်းတိုင်းစစ်ဌာနချုပ် တို့၏ စစ်တိုင်းမှူးများအဖြစ် တာဝန်ထမ်းဆောင်ခဲ့သူ ဖြစ်သည်။

## စစ်မှုထမ်းခြင်း 
၁၉၈၄ ခုနှစ် တွင် စစ်တက္ကသိုလ် မှကျောင်းဆင်းပြီးနောက် ဒုဗိုလ်ဘဝ နှင့် ပြန်တမ်းဝင်အမှတ် **ကြည်း ၁၉၆၆၂** ဖြင့် စစ်မှုစထမ်းသည်။ 

နှစ် ၃၀ ကျော် စစ်မှုထမ်းအပြီး ၂၀၁၆ ခုနှစ်၊ဩဂုတ် ၂၆ ရက် တွင် ဗိုလ်မှူးချုပ်အဆင့်ဖြင့် ကမ်းရိုးတန်းတိုင်းစစ်ဌာနချုပ် တိုင်းမှူး တာဝန်ပေးအပ်ခံရသည်။ 

၂၀၁၈ ခုနှစ်၊ဧပြီလတွင် တပ်မတော်ကာကွယ်ရေးဦးစီးချုပ်သည်  ကမ်းရိုးတန်းတိုင်းစစ်ဌာနချုပ် နှင့် အရှေ့ပိုင်းတိုင်းစစ်ဌာနချုပ် တို့၏ စစ်တိုင်းမှူးများအား အချိန်းအပြောင်းပြုလုပ်ခဲ့ပြီး၊အရှေ့ပိုင်းတိုင်းစစ်ဌာနချုပ် ဗိုလ်ချုပ် ဝင်းမင်းထွန်း နေရာသို့ ၎င်းရောက်ရှိလာခဲ့သည်။ 

အရှေ့ပိုင်းတိုင်းစစ်ဌာနချုပ် တိုင်းမှူးအဖြစ် ၂၀၂၁ ခုနှစ်၊ဇန်နဝါရီအထိ တာဝန်ထမ်းဆောင်ပြီးနောက်၊ဖေဖော်ဝါရီအတွင်းတွင်  ဒုတိယဗိုလ်ချုပ်ကြီး အဆင့်တိုးဖြင့် စစ်ရာထူးခန့်ချုပ် ဖြစ်လာခဲ့သည်။  ထိုတာဝန်ကို ၂၀၂၅ ခုနှစ်၊စက်တင်ဘာလအထိ ထမ်းဆောင်ပြီး အငြိမ်းစားယူခဲ့သည်။

## နိုင်ငံရေးဖြတ်သန်းမှု 
ဦးလင်းအောင် သည် စစ်ဘက်တာဝန်များမှ အငြိမ်းစားယူပြီးနောက်  ကြံ့ခိုင်ရေးနှင့်ဖွံ့ဖြိုးရေးပါတီသို့ ကူးပြောင်းခဲ့သည်။  မြိတ်မြို့နယ်၊ပြည်သူ့လွှတ်တော်ကိုယ်စားလှယ်လောင်း အဖြစ် ရွေးကောက်ပွဲ ဝင်ပြိုင်ခဲ့သည်။

၂၀၂၅ ခုနှစ်၊ဒီဇင်ဘာ ၂၈ ရက် တွင် ကျင်းပပြုလုပ်သည့် အပိုင်း(၁) ရွေးကောက်ပွဲ တွင် ဦးလင်းအောင် သည် ဆန္ဒမဲပေးခဲ့ကြသူ (၉၆၄၂၂)မဲ အရေအတွက် တွင် ၂၉၈၉၃ မဲ (စုစုပေါင်း မဲရလဒ်၏ ၃၁ ဒသမ ၀၀ ရာခိုင်နှုန်း)ဖြင့် အနိုင်ရခဲ့သည်။

၂၀၂၆ ခုနှစ်၊ဇန်နဝါရီ ၃ ရက် တွင် ပြည်ထောင်စုရွေးကောက်ပွဲကော်မရှင် သည် ၎င်းအား စစ်ကိုင်းမြို့နယ်၊ပြည်သူ့လွှတ်တော် ကိုယ်စားလှယ် အဖြစ် ရွေးချယ်တင်မြှောက်ခံရကြောင်း အမည်စာရင်းကြေညာခဲ့သည်။

## ရရှိခဲ့သောဆုများ 
၂၀၂၀ပြည့်နှစ် တွင် ဇေယျကျော်ထင်ဘွဲ့ နှင့် ၂၀၂၂ ခုနှစ် တွင် စည်သူဘွဲ့ များ ချီးမြှင့်ခံရသည်။

## ကိုးကား 
ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ
ကဏ္ဍ:စစ်တက္ကသိုလ် ကျောင်းဆင်းများ
ယမတိုခဆွတ်ရဂိတောင်

**ယမတိုခဆွတ်ရဂိတောင်** (大和葛城山, Yamato Katsuragi-san) သည် ဂျပန်နိုင်ငံ၊ နာရစီရင်စု၊ ဂိုဆဲမြို့နှင့် အိုဆာကာမြို့၊ ချိဟယအခဆခရွာတို့၏ နယ်နိမိတ်ပေါ်တွင် တည်ရှိသည့် တောင်တစ်ခု ဖြစ်သည်။ ဤတောင်သည် ခွန်းဂိုးတောင်တန်းများတွင် ပါဝင်သည်။ တောင်ထိပ်သည် ပင်လယ်ရေမျက်နှာပြင်အထက် ၉၅၉.၂ မီတာ (၃၁၄၇ ပေ) တွင် ရှိသည်။ ဤတောင်သည် ခင်တဲဆွတ်ရထား၏ ဂိုဆဲရထားလိုင်းတလျှောက်တွင် တည်ရှိနေသည်။

တောင်ခြေတွင် များစွာသော ရှင်တိုနတ်ကျောင်းများနှင့် ဗုဒ္ဓဘာသာကျောင်းများ ရှိသည်။ တောင်ထိပ်သို့ အရှေ့ဘက်ရှိ ခဆွတ်ရဂိဆန်းကေဘယ်လိုင်းဖြင့် တက်ရောက်နိုင်သည်။ ထို့အပြင် အခြားအရပ်မျက်နှာများမှလည်း တောင်တက်လမ်းများစွာ ရှိပြီး အကွာအဝေးနှင့် ခက်ခဲမှုကွာခြားမှု ရှိကြသည်။ တောင်ထိပ်သို့ တက်ရောက်ပြီးနောက်တွင် တောင်ပေါ်၌ ညကာလကို ကုန်ဆုံးချင်သည့် တောင်တက်သမားများအနေဖြင့် တောင်ပေါ်တွင် တည်းခိုနိုင်သည့် နေရာကို ဒေသဆိုင်ရာအစိုးရက စီစဉ်ထားရှိသည်။ 

ဤတောင်ကို အခြားအမည်ဖြစ်သည့် ခအိနတောင်၊ ခမိုတောင်၊ တန်းရှင်းတောင်၊ ရှိနိုဂတောင်ထိပ် စသဖြင့် အမျိုးမျိုးခေါ်ကြသေးသည်။

## တည်နေရာနှင့် အမည်နာမ
ယမတိုခဆွတ်ရဂိတောင် သည် "ခွန်းဂိုး - အိခိုမ - ခိဆန်း အမျိုးသားဥယျာဉ်နယ်မြေ" အတွင်းတွင် တည်ရှိသည်။ ဤတောင်သည်ထိပ်သည် ၉၅၉.၂ မီတာ (၃၁၄၇ ပေ) အမြင့်ရှိသည်။ ဤတောင်၏ မြောက်ဘက် ၈.၆ ကီလိုမီတာခန့် (၅.၃ မိုင်) အကွာတွင် နိဂျောတောင်၊ တောင်နှင့် အနောက်တောင်ဘက် ၅.၆ ကီလိုမီတာခန့် (၃.၅ မိုင်) အကွာတွင် ခွန်းဂိုးတောင် တည်ရှိသည်။ ဤတောင်သည် ခွန်းဂိုးတောင်တန်း၏ အစိတ်အပိုင်းတစ်ခု ဖြစ်သည်။ ဤတောင်သည် ကပ်လျက်ရှိ ခဆွတ်ရဂိလွင်ပြင်နေရာမှစကာ ပြေပြစ်သည့် တောင်စောင်းများ ဖြစ်ပေါ်တည်ရှိနေသည်။

ခွန်းဂိုးတောင်တန်းကို ယခုလက်ရှိကာလအမည်သို့ မပြောင်းမီ ယခင်က ခဆွတ်ရဂိတောင်တန်း (葛城山脈, ခဆွတ်ရဂိ ဆန်းမယခု) ဟု သိခဲ့ကြသည်။ ယမတိုခဆွတ်ရဂိတောင်သည် သမိုင်းကြောင်းကာလအလိုက် မတူညီသည့် အမည်များ ရှိခဲ့သည်။ ရှေးခတ်ကာလ ယမတိုစီရင်စုတွင် ခအိနတောင် (戒那山, Kaina-san)၊ တန်းရှင်းတောင် (天神山, Tenshin-san)၊ ခမိုတောင် (鴨山, Kamoyama) အမည်များ တွင်ခဲ့သည်။ ရှေးခေတ် ခဝချိစီရင်စုတွင် ရှိနိုဂတောင်ထိပ်  (篠峰, Shinogamine) ဟု ခေါ်ဆိုခဲ့ကြသည်။

## ရုပ်ပုံများ

File:Mount Yamatokatsuragi06.JPG|တောင်ထိပ်
File:View from Mount Yamatokatsuragi4.jpg|ခိတအိုနဲကေဘယ်ကားလိုင်းတစ်ဝက်မှ မြင်ရသည့် မြင်ကွင်း
File:170514 Mt Yamatokatsuragi Gose Nara pref Japan06s35.jpg|Tsutsujien, just south of the lodge
File:Mount Yamatokatsuragi05.JPG|Katsuragi Kogen Lodge
File:河南赤阪BP.png|View of Mount Yamato Katsuragi from the Osaka side (west)
File:Kujiranotaki.jpg|Kujira Waterfall, about 10–15 minutes walk west from Tozanguchi Station at the base
File:Katsuragitozanguchi sta1.jpg|Tozanguchi Station, at the base of the Katsuragisan Ropeway

## ပြင်ပလင့်များ
## ကိုးကား
ကဏ္ဍ:ဂျပန်နိုင်ငံရှိ တောင်များ
ယောဆွတ်ဘတို

**ယောဆွတ်ဘတို** (よつばと!) သည် ခိယောဟိခိုအဇုမ ရေးသားပုံဖော်သည့် ဂျပန်မန်ဂါစီးရီး ဖြစ်သည်။ ၂၀၀၃ ခုနှစ်၊ ဇန်နဝါရီလကတည်းက ကစဉ်ထုတ်မဂ္ဂဇင်းဖြစ်သည့် Dengeki Daioh of ASCII Media Works တွင် ရေးသားခဲ့သည်။ လက်ရှိတွင် စာအုပ်အမှတ်စဉ် (၁၅) အထိ ရှိခဲ့ပြီ ဖြစ်သည်။ "ယောဆွတ်ဘ" ဟုအမည်ရှိသည့် ငယ်ရွယ်သည့်မိန်းကလေးတစ်ဦး၏ နေ့စဉ်ဘဝတွင် တွေ့ရှိရသည့် စွန့်စားခန်းများကို ဖော်ပြရေးဆွဲထားသည်။ ထိုမိန်းကလေးသည်  သူ၏ မွေးစားအဖေ၊ အိမ်နီးချင်းများနှင့် သူငယ်ချင်းများထံမှ ပတ်ဝန်းကျင်နှင့် လောကအကြောင်းကို သင်ယူလေ့လာသည်။ "ယောဆွတ်ဘတို" ဟူသည် "ယောဆွတ်ဘ နှင့်" ဟု အဓိပ္ပါယ်ရှိသည်။ ဤစာအုပ်အမည်ကို ကြည့်ခြင်းဖြင့် ယောဆွတ်ဘနှင့် အခြားသော ဇာတ်ကောင်များအကြောင်းကို ဖော်ပြထားသည်ကို သိရှိနိုင်သည်။

## ကိုးကား
ကဏ္ဍ:ဂျပန်ကာတွန်း
တင်မြင့် (သံတူကြောင်းကွဲ)

**တင်မြင့်** အမည်ရှိ လူပုဂ္ဂိုလ်များမှာ
* တင်မြင့် (တက္ကသိုလ်) - စာရေးဆရာ
* တင်မြင့်  - နိုင်ငံရေးသမား နှင့် ဒုဝန်ကြီး(ငြိမ်း)၊ပြည်ထောင်စုအစိုးရအဖွဲ့ရုံးဝန်ကြီးဌာန
ပိယရှိရိတောင်

**ပိယရှိရိတောင်** (ピヤシリ山, Piyashiri-san) သည် ဂျပန်နိုင်ငံ၊ ဟော့ကိုင်းဒိုးကျွန်းရှိ နယောရိုမြို့၊ ရှိမိုခဝမြို့နှင့် အိုးမုမြို့တို့၏ နယ်နိမိတ်ပေါ်တွင် တည်ရှိသည့် တောင်တစ်ခု ဖြစ်သည်။ ဤတောင်သည် ခိတမိတောင်တန်းများတွင် ပါဝင်သည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
မျိုးအောင် (သံတူကြောင်းကွဲ)

**မျိုးအောင်** အမည်ရှိ လူပုဂ္ဂိုလ်များမှာ
* မျိုးအောင် (ဗိုလ်မှူးကြီး)- ဗိုလ်ကြီးအုန်းကျော်မြင့်၏ နိုင်ငံတော်ပုန်ကန်မှု၌ ပါဝင်ပတ်သက်ခဲ့သည်ဟု မဆလ အစိုးရ၏စွပ်စွဲချက်ကိုခံခဲ့ရသူ
* မျိုးအောင်  - နိုင်ငံရေးသမား နှင့် မန္တလေးတိုင်းဒေသကြီးအစိုးရအဖွဲ့ ဝန်ကြီးချုပ်
1xBet

1xBet သည် Curaçao eGaming License ဖြင့် လိုင်စင်ရရှိထားသော အွန်လိုင်းဂိမ်းလောင်းကစားကုမ္ပဏီ ဖြစ်သည်။ ကုမ္ပဏီကို 2007 ခုနှစ်တွင် တည်ထောင်ခဲ့ပြီး ရုံးချုပ်ကတော့ Cyprus မှာတည်ရှိပါသည်. 1xBet သည် ကမ္ဘာပေါ်ရှိ အကြီးဆုံး အွန်လိုင်းကာစီနိုများထဲမှ တစ်ခုဖြစ်ပြီး Sports Illustrated အရ "ကမ္ဘာပေါ်တွင် အကြီးမားဆုံး အားကစားစာအုပ်ဖြစ်ပါတယ်" ဟုပြောဆိုထားပါတယ် ‎ကုမ္ပဏီအနေနဲ့ကမ္ဘာ့အကောင်းဆုံးဘောလုံးကလပ်များဖြစ်ကြတဲ့ Spain FC Barcelona, Ecuador's Barcelona S.C., France's Paris Saint-Germain ကဲ့သို့သောအသင်းများအပြင် နှင့် OG Esports, Team Spirit, Made in Brazil နှင့် Tundra Esports[7] ကဲ့သို့သော အဓိက Esports အသင်းများကို လည်းစပွန်ဆာပေးထားပါတယယ်။ 

ကုမ္ပဏီသည် Africa, South America, South East Asia နှင့် India ကဲ့သိုသော နာမည်ကြီးဖိုက်တာနှင့်လည်းလက်တွဲအလုပ်လုပ်ဆောင်နေပါ‎သည်။

## ကိုးကား
မသာစောင့်ကိုဆောင် ကျောင်းစောင့်ကိုရှောင်

**မသာစောင့်ကိုဆောင်** - မသာအိမ်မှာ သွားစောင့်သူတွေကို ပေါင်းသင်းပါ။ (မသာစောင့်သူများသည် ကူညီလိုစိတ်ရှိခြင်း၊ လူမှုရေးသိခြင်း၊ သတိဝီရိယရှိပြီး စသည့် စိတ်ကောင်းရှိသူများဟု ယူဆသောကြောင့်၊ ဒုက္ခရောက်ချိန်တွင် အားကိုးရသူများဖြစ်သည်။)

**ကျောင်းစောင့်ကိုရှောင်** - ဘုန်းကြီးကျောင်းမှာ အမြဲတမ်း နေထိုင်စောင့်ရှောက်နေသူများကို ရှောင်ပါ။ (ဘုန်းကြီးကျောင်းစောင့်များသည် အများအားဖြင့် လောကဓံကို ငြီးငွေ့သူ၊ အလုပ်မလုပ်ချင်သူ၊ သို့မဟုတ် အချောင်သမားဟု ယူဆသောကြောင့်၊ ပေါင်းသင်းရန် မကောင်းဟု ဆိုလိုခြင်းဖြစ်သည်။)
တင်မြင့်

**ဦးတင်မြင့်** (၁၉၅၈ မွေးဖွား) သည် တပ်မတော်သား (ငြိမ်း) နှင့် အထွေထွေအုပ်ချုပ်ရေး ဦးစီးဌာန၏ အငြိမ်းစား ညွှန်ကြားရေးမှူးချုပ် တစ်ဦးဖြစ်သည်။၎င်းသည် ပြည်ထောင်စုအစိုးရအဖွဲ့ရုံးဝန်ကြီးဌာန၏ ဒုတိယဝန်ကြီးအဖြစ် ထမ်းဆောင်ခဲ့သူလည်း ဖြစ်သည်။ ဦးတင်မြင့်သည် လက်ရှိတွင် ရန်ကုန်တိုင်းဒေသကြီး၊ ဒလမြို့နယ် မဲဆန္ဒနယ်မှ ပြည်သူ့လွှတ်တော် ကိုယ်စားလှယ် အဖြစ် ရွေးကောက်တင်မြှောက်ခြင်း ခံထားရသည်။  

## စစ်မှုထမ်းခြင်း 
ဦးတင်မြင့် သည် စစ်တက္ကသိုလ် ကျောင်းဆင်း တစ်ဦး ဖြစ်သည်။၁၉၈၁ ခုနှစ် ကစပြီး ၁၉၉၅ ခုနှစ် အထိ တပ်မတော် တွင် စစ်မှုထမ်းခဲ့သည်။ထိုသို့ စစ်မှုထမ်းစဉ် သူသည် စစ်မြေပြင်ထက်အရပ်ဘက်နယ်မြေများတွင်သာ အများဆုံးဖြတ်သန်းကာ တာဝန်ထမ်းဆောင်ခဲ့သည်။

စစ်မှုထမ်းကာလ ဗိုလ်ကြီးဘဝ ဖြင့်  ဒလမြို့နယ် ၏ မဝတဥက္ကဋ္ဌ အဖြစ် ၁၉၈၉ ခုနှစ် မှ ၁၉၉၂ ခုနှစ် အထိ တာဝန်ထမ်းဆောင်ခဲ့သည်။

ဆက်၍ ရန်ကုန်တောင်ပိုင်းခရိုင် အုပ်ချုပ်ရေးမှူး အဖြစ် လည်းကောင်း၊ယင်းနောက် ၁၉၉၅ ခုနှစ် တွင် စစ်တပ်မှ အငြိမ်းစားယူ၍ အထွေထွေအုပ်ချုပ်ရေးဦးစီးဌာန သို့ ဝန်ထမ်းဘဝဖြင့် ကူးပြောင်းလာခဲ့သည်။

## ဝန်ထမ်းဘဝ 
ဦးတင်မြင့် သည် အထွေထွေအုပ်ချုပ်ရေးဦးစီးဌာန(ရုံးချုပ်)၏ စီမံဌာန နှင့် မြေယာယစ်မျိုး နှင့် အခွန်ဌာန စသည်တို့တွင် တာဝန်ထမ်းဆောင်ခဲ့သည်။ယင်းနောက် ပြည်နယ်အုပ်ချုပ်ရေးမှူး၊ဒုတိယညွန်ကြားရေးမှူးချုပ် စသည်ဖြင့် တာဝန်များအဆင့်ဆင့်ထမ်းဆောင်ခဲ့သည်။

၂၀၁၆ ခုနှစ်၊ဖေဖော်ဝါရီ တွင် အထွေထွေအုပ်ချုပ်ရေးဦးစီးဌာန ၏ ညွန်ကြားရေးမှူးချုပ် ဖြစ်လာကာ၊၂၀၁၇ ခုနှစ် ဖေဖော်ဝါရီ ၁၆ ရက် တွင် ထိုဌာန၏ဝန်ထမ်းအဖွဲ့အစည်းအကြီးအမှူးအဖြစ် ခန့်အပ်ခံရသည်။

တစ်ပြိုင်တည်းမှာပင် ပြည်ထဲရေးဝန်ကြီးဌာန၏ အမြဲတမ်းအတွင်းဝန် အဖြစ်လည်း ပူးတွဲထမ်းဆောင်ခဲ့သည်။ 

၂၀၁၈ခုနှစ် ဒီဇင်ဘာ ၂၈ရက်နေ့တွင် ၎င်းဦးဆောင်သည့် အထွေထွေအုပ်ချုပ်ရေးဦးစီးဌာနကို  ပြည်ထဲရေးဝန်ကြီးဌာန လက်အောက်မှ ပြည်ထောင်စုအစိုးရအဖွဲ့ရုံးဝန်ကြီးဌာန လက်အောက်သို့ ရွှေ့ပြောင်းခဲ့သည်။ 

## ဒုတိယဝန်ကြီးဘဝ 
၂၀၁၉ ခုနှစ်၊ဇန်နဝါရီ ၂ ရက် တွင်  ပြည်ထောင်စုအစိုးရအဖွဲ့ရုံး ဝန်ကြီးဌာန ၏  ဒုတိယဝန်ကြီးအဖြစ် နိုင်ငံတော်သမ္မတရုံးက  ခန့်အပ်ခဲ့သည်။၂၀၂၁ ခုနှစ်၊ဖေဖော်ဝါရီ ၁ ရက် တွင် ထိုတာဝန်မှ အနားယူခဲ့သည်။

၂၀၂၁ ခုနှစ်၊မေ ၅ ရက် တွင် ပြည်ထောင်စုအစိုးရအဖွဲ့ရုံးဝန်ကြီးဌာန လက်အောက်ခံ အထွေထွေအုပ်ချုပ်ရေးဦးစီးဌာန သည် ပြည်ထဲရေးဝန်ကြီးဌာန လက်အောက် သို့ နိုင်ငံတော်စီမံအုပ်ချုပ်ရေးကောင်စီ ၏ အမိန့်အမှတ် ၁၁၉/၂၀၂၁ ဖြင့် ပြန်လည် ရောက်ရှိသွားခဲ့သည်။

## နိုင်ငံရေးဖြတ်သန်းမှု 
ဦးတင်မြင့်သည် ယခင်က သမ္မတဦးဝင်းမြင့်၏ အစိုးရအဖွဲ့ထဲ အရေးပါခဲ့သည့် ထွေအုပ်ကို ကြီးကြပ်ကွပ်ကဲရသည့် ပြည်ထောင်စုအစိုးရအဖွဲ့ရုံးဝန်ကြီးဌာန၏ ဒုတိယဝန်ကြီး ဖြစ်ခဲ့သော်လည်း ကြံ့ခိုင်ရေးနှင့်ဖွံ့ဖြိုးရေးပါတီကိုယ်စားပြုပြီး ၂၀၂၅-၂၀၂၆ အထွေထွေ ရွေးကောက်ပွဲ ဝင်ရောက်ယှဉ်ပြိုင်ခဲ့သည်။ 

၎င်းသည် မဲပေးခဲ့ကြသူများ၏ ခိုင်လုံမဲ ၅၅၈၅၂ မဲတွင် ၂၉၉၇၀ မဲရရှိပြီး အနိုင်ရခဲ့သည်။ ၎င်းနှင့်အတူ ယှဉ်ပြိုင်ခဲ့သည့် ပြိုင်ဘက်များမှာ ပြည်သူ့ပါတီ၊ တိုင်းရင်းသားစည်းလုံးညီညွတ်ရေးပါတီ၊ ပြည်သူ့ရှေ့ဆောင်ပါတီ၊ ရှမ်းနှင့်တိုင်းရင်းသားများဒီမိုကရက်တစ်ပါတီ၊ ၈၈မျိုးဆက်ကျောင်းသားလူငယ်များ(ပြည်ထောင်စုမြန်မာနိုင်ငံ)ပါတီ နှင့် မြန်မာနိုင်ငံတောင်သူလယ်သမားဖွံ့ဖြိုးတိုးတက်ရေးပါတီ တို့ ဖြစ်ကြသည်။

## ကိုးကား  
ကဏ္ဍ:မြန်မာနိုင်ငံ၏ ဒုတိယ ဝန်ကြီးများ
ကဏ္ဍ:ပြည်သူ့လွှတ်တော် ကိုယ်စားလှယ်များ
အ.ထ.က (၂) မင်္ဂလာဒုံ

အမှတ် (၂) အခြေခံပညာအထက်တန်းကျောင်း (အောင်ဆန်းသူရိယလှသောင်းကျောင၊မင်္ဂလာဒုံ မြို့နယ်သည် ရန်ကုန် ပြည် ကားလမ်း၊မင်္ဂလာဒုံ မြို့နယ်၊ ရန်ကုန်မြို့တွင် တည်ရှိသည်။ ၂၀၂၅ခုနှစ်တွင်မြန်မာတစ်နိုင်လုံးတွင် အောင်ချက်ပထမ ရခဲ့သည်
လက်ဘရွန်ဂျိမ်း

{{Infobox basketball biography|name=LeBron James|image=LeBron James (51959977144) (cropped2).jpg|caption=၂၀၂၂တွင်တွေ့မြင်ရသော လက်ဘရွန် |position=Small forward / power forward|height_ft=6'9|weight_lb=250|league=NBA|team=Los Angeles Lakers|number=23|birth_date=|birth_place=Akron, Ohio, U.S.|
**လက်ဘရွန်ရေမွန်ဂျိမ်းစီနီယာ** (    ; ဒီဇင်ဘာ 30, ၁၉၈၄ဖွား) သည် National Basketball Association (NBA) ၏ လော့စ်အင်ဂျယ်လိစ်လိပ်ခါစ် အသင်းအတွက် ကစားပေးသော အမေရိကန် ကြေးစား ဘတ်စကက်ဘော ကစားသမား တစ်ဦး ဖြစ်သည်။
ဘယ်သူသေသေမသေသေ ငတေမာရင်ပြီးရော

မည်သူ သေသေ ဂရုမစိုက်ဘဲ ငတေတစ်ယောက်ကျန်းမာဖို့အရေးကြီးသကဲ့သို့ လူမှုပတ်ဝန်းကျင်တွင် အခြားသူဒုက္ခရောက်သော်လည်း ကိုယ်သာလျှင်အဆင်ပြေရင်ပြီးရောသော တစ်ကိုယ်ကောင်းဆန်ခြင်းကို ပြောခြင်းဖြစ်သည်

ကဏ္ဍ:မြန်မာစကားပုံများ
ခမုအိရှိရိတောင်

**ခမုအိရှိရိတောင်** (神居尻山, Kamuishiri-yama) သည် ဂျပန်နိုင်ငံ၊ ဟော့ကိုင်းဒိုးကျွန်း၊ တိုးဘဲဆွတ်မြို့တွင် တည်ရှိသည့် တောင်တစ်ခု ဖြစ်သည်။ ခဘတိုတောင်တန်းများတွင် ပါဝင်သည့် တောင်တစ်ခု ဖြစ်သည်။ ဤတောင်နှင့်အတူ ပင်းနဲရှိရိတောင်၊ မချိနဲတောင် တို့ကို "ခဘတိုတောင်သုံးလုံး" (樺戸三山, Kabato Sanzan) ဟု ခေါ်ကြသည်။

ခမုအိရှိရိတောင်သည် Dōmin no Mori Kamuishiri Chiku (道民の森神居尻地区) ၏ အစိတ်အပိုင်းတစ်ခုအနေအဖြင့် တည်ရှိနေသည်။

## တောင်တက်လမ်းများ
ဤတောင်သို့ တက်ရောက်ရန် လမ်းကြောင်းသုံးခုရှိပြီး ၎င်းတို့ကို A, B နှင့် C လမ်းကြောင်းဟူ၍ ခေါ်ဝေါ်ကြသည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
ဆပ်ပိခိုတောင်

**ဆပ်ပိခိုတောင်** (雪彦山, Seppiko-san) သည် ဂျပန်နိုင်ငံ၊ ဟယောဂေါ့ခရိုင်၊ ဟိမဲဂျိမြို့တွင် တည်ရှိသည့် တောင်တစ်ခု ဖြစ်သည်။ ဤတောင်သည် ဂျပန်နိုင်ငံ၏ ရှုဂန်းဒိုးဘာသာနှင့်ပတ်သက်သည့် ဆန်းဟိခိုဆန် (ဟိခိုတောင်သုံးလုံး) တွင် ပါဝင်သည့်တောင်တစ်ခု ဖြစ်သည်။ ထို့အပြင် ဟယောဂေါ့တောင် ၅၀ နှင့် ခင်ခိတောင် ၁၀၀  စာရင်းတွင်လည်း ဤတောင်ပါဝင်သည်။ ဤတောင်သည် ဆပ်ပိခို - မိနဲယမစီရင်စုအမျိုးသားဥယျာဉ်နယ်မြေအတွင်းတွင် တည်ရှိသည်။

## အကြောင်းအရာ
## ကိုးကွယ်ယုံကြည်မှုနှင့် သမိုင်းကြောင်း
ဆပ်ပိခိုတောင်သည် ရှုဂန်းဒိုးဘာသာ၏ ဘာသာရေးကျင့်ကြံရာနေရာဖြစ်သည်။ သမိုင်းကြောင်းများအရ တောင်၏ အလယ်တွင် ရှင်းတိုနတ်ကျောင်းတစ်ခုဖြစ်သည့် "ခယဂျင်းဂ" ရှိသည်။ ထိုနတ်ကျောင်းကို ၇ ရာစုအလယ်တွင် ဘုရင်မ ဆုအိခိုက တည်ဆောက်ခဲ့သည်။ ဆပ်ပိခိုတောင်တွင် ရှုဂန်းဒိုးဘာသာ၏ ကျင့်ကြံကြသူများဖြစ်သည့် "ရှုဂန်းရှ" များသည် ကျင့်ကြံမှုများ ပြုလုပ်ကြသည်။ ရှုဂန်းရှများ လေ့ကျင့်မှုကို အနှောင့်အယှက်မဖြစ်စေရန်အတွက် တောင်ပေါ်သို့ အမျိုးသမီးများ တက်ရောက်မှုကို တားမြစ်ထားသည်။

## တောင်တက်ခြင်း
ဆပ်ပိခိုတောင်သည် ကျောက်တောင်အမျိုးအစားဖြစ်ကာ တောင်တက်သမားများအကြားတွင် အထူးထင်ရှားသည်။ ခန်ဆိုင်းဒေသရှိ တောင်တက်သများအကြား အထူးရေပန်းစားသည့်တောင် ဖြစ်သည်။

## သွားလာရေး
## ရုပ်ပုံများ

Image:Seppiko1.JPG|ဟိုရဂတခဲတောင်ထိပ်
Image:Seppiko2.JPG|A view from Mount Horagatake Peak
Image:Seppiko3.JPG|The top of Mount Horagatake Peak
Image:Seppiko4.JPG|The top of Mount Mitsuji Peak
Image:Seppiko5.JPG|The top of Mount Hokotate Peak
Image:Seppiko6.JPG|A view from Mount Hokotate Peak
Image:Seppiko7.JPG|Mount Hokotate from Kaya Jinja Shinto Shrine
Image:Seppiko8.JPG|Kaya Jinja (Shinto Shrine)

## ကိုးကား
* Mount Seppiko 
* Yumemae-Sanzan
* the Geographical Survey Institute in Japan 
* ‘Shinban Furusato Hyogo 50 San’, Hyōgoken Sangaku Renmei

ကဏ္ဍ:ဂျပန်နိုင်ငံရှိ တောင်များ
ယဘိန်းလူမျိုး

**ယဘိန်းလူမျိုး**များသည် မြန်မာနိုင်ငံ၏ သမိုင်းတစ်လျှောက် ပိုးချည်လုပ်ငန်းနှင့် ဆက်နွှယ်နေသော လူမှုရေးအရ အစွန်းရောက်ခဲ့သည့် လူတန်းစားတစ်ရပ် ဖြစ်သည်။ ၎င်းတို့သည် ဗမာလူမျိုးနွယ်ဝင် အများစုဖြစ်ပြီး၊ အထူးသဖြင့် ပြည်မြို့အနီး ပဲခူးရိုးမတောင်တန်း တစ်လျှောက်ရှိ ပေါက်ခေါင်းမြို့နယ် အပါအဝင် ဒေသများတွင် ပိုးမွေးမြူရေးလုပ်ငန်း ဖြင့် ပါဝင်ပတ်သက်ခဲ့ကြသည်။ ယဘိန်းလူမျိုးများသည် စိုက်ပျိုးမြေများမှတောနက်ရာ အရပ်များသို့ ပြောင်းရွှေ့လာကြသည့် ကျေးလက်နေ လူမျိုးများဖြစ်ပြီး၊ ပိုးမွေးမြူရေးလုပ်ငန်းကို လုပ်ကိုင်ခြင်းကြောင့် မြန်မာ့လူ့အဖွဲ့အစည်း၏ အဓိကရေစီးကြောင်းမှ ဝေးကွာခဲ့ကြရသည်။ တောင်ယာ လုပ်ငန်းကဲ့သို့သော စိုက်ပျိုးရေးလုပ်ငန်းများ၏ နောက်လိုက်အဖြစ်သာ သတ်မှတ်ခံရသည့် ဤအလေ့အကျင့်သည် တဖြည်းဖြည်း မှေးမှိန်ပျောက်ကွယ်သွားခဲ့သည်။

## အမည်များ 
"ယဘိန်း" ဟူသော ဝေါဟာရကို မူလက ပိုးချည်ရောင်းဝယ်ရေးလုပ်ငန်းတွင် လုပ်ကိုင်သော ဗမာလူမျိုးများအတွက်သာ သုံးစွဲခဲ့ပြီး၊ ချင်းလူမျိုးများကဲ့သို့သော အခြားတိုင်းရင်းသား လူမျိုးများအတွက် လုံးဝ အသုံးမပြုခဲ့ပေ။

ယဘိန်းများသည် ဗုဒ္ဓဘာသာဝင်များ ဖြစ်ကြသော်လည်း၊ ၎င်းတို့အနက်မှ အချို့သည် ပိုးရစ်ကောင်ကို သတ်ဖြတ်ခြင်း ပါဝင်သည့် ပိုးမွေးမြူရေးလုပ်ငန်းကို စတင်လုပ်ကိုင်ခဲ့ကြရာ၊ ၎င်းလုပ်ရပ်သည် ဗုဒ္ဓဘာသာ၏ ဘဝသံသရာနှင့် အကြမ်းမဖက်ရေးဆိုင်ရာ ယုံကြည်ချက်များနှင့် မကိုက်ညီဟု ရှုမြင်ခြင်းခံရသည်။

## ကိုးကား
ဝန်ဆောင်မှုလုပ်ငန်းကဏ္ဍများ

**ဝန်ဆောင်မှုလုပ်ငန်းကဏ္ဍများ** () ဆိုသည်မှာ ရုပ်ပိုင်းဆိုင်ရာ ကုန်ပစ္စည်းများ ထုတ်လုပ်ခြင်း (ဥပမာ- စိုက်ပျိုးရေးနှင့် ကုန်ထုတ်လုပ်ငန်း) များနှင့် တိုက်ရိုက်သက်ဆိုင်ခြင်းမရှိသော လုပ်ငန်းများကို ဆိုလိုသည်။

အချို့သော ဝန်ဆောင်မှုလုပ်ငန်းများတွင် သယ်ယူပို့ဆောင်ရေး၊ လက်ကားရောင်းဝယ်ရေး နှင့် လက်လီရောင်းဝယ်ရေး တို့ ပါဝင်ပြီး ၎င်းတို့သည် စိုက်ပျိုးရေးနှင့် ကုန်ထုတ်လုပ်ငန်းကဏ္ဍများမှ ထုတ်လုပ်သော ကုန်ပစ္စည်းများကို နောက်ဆုံးစားသုံးသူများထံသို့ ပေးပို့သည့် ထောက်ပံ့ရေးကွင်းဆက်၏ တစ်စိတ်တစ်ပိုင်းဖြစ်သည်။ အခြားဝန်ဆောင်မှုများကိုမူ စားသုံးသူများထံ တိုက်ရိုက်ပေးအပ်လေ့ရှိပြီး၊ ၎င်းတို့တွင် ကျန်းမာရေးစောင့်ရှောက်မှု၊ ပညာရေး၊ သတင်းအချက်အလက်ဝန်ဆောင်မှုများ၊ ဥပဒေရေးရာဝန်ဆောင်မှုများ၊ ငွေကြေးဝန်ဆောင်မှုများ နှင့် ပြည်သူ့ရေးရာ စီမံခန့်ခွဲမှု တို့ ပါဝင်သည်။

ခေတ်မီစီးပွားရေးစနစ်များတွင် ဝန်ဆောင်မှုလုပ်ငန်းကဏ္ဍသည် အလုပ်အကိုင်စုစုပေါင်း၏ ၇၀ မှ ၈၀ ရာခိုင်နှုန်းခန့်ကို ပံ့ပိုးပေးထားသည်။

## ကဏ္ဍသုံးရပ်ပုံစံရှိ ဝန်ဆောင်မှုလုပ်ငန်းများ
၂၀ ရာစုနှစ်တွင် ကျယ်ပြန့်စွာ အသုံးပြုခဲ့သော စီးပွားရေး၏ ကဏ္ဍသုံးရပ်ပုံစံ (three-sector model) အရ ဝန်ဆောင်မှုကဏ္ဍကို ကုန်ထုတ်လုပ်ငန်း (ဒုတိယကဏ္ဍ) မှ ထုတ်လုပ်သည့် ကုန်ပစ္စည်းများကို သယ်ယူပို့ဆောင်ခြင်း၊ ဖြန့်ဖြူးခြင်းနှင့် ရောင်းချခြင်းတို့အတွက် သတ်မှတ်ခဲ့သဖြင့် တတိယကဏ္ဍ (tertiary sector) အဖြစ် ဖော်ပြခဲ့သည်။

သို့သော်လည်း၊ ဝန်ဆောင်မှုလုပ်ငန်းများတွင် အလုပ်အကိုင် အများစုသည် ယခုအခါ ရုပ်ပိုင်းဆိုင်ရာ ကုန်ပစ္စည်းများ ထုတ်လုပ်ခြင်းနှင့် ဖြန့်ဖြူးခြင်းတို့နှင့် တိုက်ရိုက်မသက်ဆိုင်သည့် လုပ်ငန်းများတွင် တွေ့ရှိရသည်။ ကဏ္ဍသုံးရပ်ပုံစံ၏ အခြေအနေအရ ဤလုပ်ငန်းများကို စတုတ္ထကဏ္ဍ (quaternary) နှင့် ပဉ္စမကဏ္ဍ (quinary sectors) ဟု ရည်ညွှန်းလေ့ရှိသည်။

စီးပွားရေးလုပ်ဆောင်ချက် အများစုသည် ရုပ်ပိုင်းဆိုင်ရာ ကုန်ပစ္စည်းထုတ်လုပ်ခြင်းနှင့် မသက်ဆိုင်သည့် စီးပွားရေးစနစ်ကို စက်မှုလွန်ခေတ် (post-industrial) စီးပွားရေးစနစ်ဟု ဖော်ပြနိုင်သည်။

## ကိုးကား
ဝင်းမော်ထွန်း (သံတူကြောင်းကွဲ)

**ဝင်းမော်ထွန်း** ဟူသော လူပုဂ္ဂိုလ်နာမည်များသည် အောက်ပါအနက် တခုခုဖြစ်နိုင်သည်-

* ဝင်းမော်ထွန်း   - ပညာရေးဝန်ကြီးဌာန ဒုတိယဝန်ကြီး(ငြိမ်း) 
* ဝင်းမော်ထွန်း (ဝဏ္ဏကျော်ထင်)  - အလုပ်သမား၊အလုပ်အကိုင်နှင့် လူမှုဖူလုံရေးဝန်ကြီးဌာန   ဒုတိယဝန်ကြီး(ငြိမ်း)
ခဆဂတတောင်

**ခဆဂတတောင်** (笠形山, Kasagata-yama)  သည် ဂျပန်နိုင်ငံ၊ ဟယောဂေါ့ခရိုင်၊ ခမိခဝမြို့နှင့် တခမြို့တို့၏ နယ်နိမိတ်ပေါ်တွင် တည်ရှိသည်။ ချူးဂိုခုတောင်များတွင် ပါဝင်သည့်တောင်တစ်ခု ဖြစ်သည်။ ဟယောဂေါ့ခရိုင် တောင် ၅၀ စာရင်းတွင်လည်း ပါဝင်သည်။ ဤတောင်သည် "ခဆဂတယမ - ဆန်းဂမိနဲစီရင်စုအမျိုးသားဥယျာဉ်" ၏ အဓိကဗဟိုနေရာတစ်ခု အဖြစ် တည်ရှိနေသည်။

## အကြောင်းအရာ
ဤတောင်၏ ပုံသဏ္ဌာန်သည် ထီးနှင့်ဆင်တူသဖြင့် "ခဆ" (ထီး) ဟူသည့် အမည်တွင်ခဲ့သည်။

## တောက်တက်လမ်းကြောင်း
တောင်ထိပ်သို့ တက်ရောက်နိုင်သည့် အဓိကလမ်းကြောင်း သုံးခုရှိသည်။ လူကြိုက်အများဆုံးလမ်းကြောင်းမှာ ဆဲခ၊ အိချိခဝမြို့ လမ်းကြောင်း ဖြစ်သည်။ တက်ရောက်ချိန် တစ်နာရီခန့် ကြာမြင့်သည်။ အခြားလမ်းကြောင်းများမှာ ရှင်းခိဘတ်စကား၏ ခဒိုခုရဘတ်စကားမှတ်တိုင်မှ စတင်သည့် မိတနိလမ်ကြောင်းနှင့် အိဝဇရှင်းလမ်းကြောင်းတို့ ဖြစ်သည်။ ဤလမ်းကြောင်းသည် နှစ်နာရီခွဲခန့် ကြာမြင့်သည်။ အခြားသော အိုးယမြို့၊ တခမြို့၊ မိယောနိုမြို့များမှ စတင်တက်ရောက်ရသည့် လမ်းကြောင်းများလည်း ရှိသေးသည်။

## သွားရောက်မှု
* Ōya Bus Stop of Shinki Bus
* Yamato Bus Stop of Shinnki Bus

## ရုပ်ပုံများ

Image:Kasagata01.JPG|ခဆဂတောင်ကို မြောက်ဘက်မှ မြင်ရပုံ (၂၀၀၉ ခုနှစ်၊ ဧပြီလ)
Image:Kasagata02.JPG|ခဆဂတတောင်ထိပ်(၂၀၀၉ ခုနှစ်၊ ဧပြီလ) 
Image:Kasagata03.JPG|ခဆဂတောင်မှ မြင်ရသည့် မြောက်ဘက်မြင်ကွင်း (4/2009)
Image:Kasagata04.JPG|ခဆဂတတောင်ရှိ ရုဂတခိရေတံခွန်(၂၀၀၉ ခုနှစ်၊ ဧပြီလ) 
Image:Kasagata05.JPG|ခဆဂတတောင်၏ မြင်ကွင်းတစ်ခု
Image:Kasagata06.JPG|ခဆဂတတောင်၏ မြင်ကွင်းတစ်ခု
Image:Kasagata07.JPG|ခဆဂတနတ်ကျောင်း
Image:Kasagata08.JPG|ခဆဂတကျောင်းတော်

## ကိုးကား
* Shinpan Furusato Hyogo 50 san
* Official Home Page of the Geographical Survey Institute in Japan

ကဏ္ဍ:ဂျပန်နိုင်ငံရှိ တောင်များ
မျိုးအောင်

**ဦးမျိုးအောင်** (၁၉၅၈ မွေးဖွား) သည်  မန္တလေးတိုင်းဒေသကြီးအစိုးရအဖွဲ့ ဝန်ကြီးချုပ် ဖြစ်သည်။ယင်းမတိုင်မီက သူသည် တိုင်းအစိုးရအဖွဲ့၏ သယံဇာတရေးရာဝန်ကြီး ဖြစ်ခဲ့သည့်အပြင်၊ မန္တလေးမြို့တော်စည်ပင်သာ ယာရေးအဖွဲ့ တွင် နိုင်ငံဝန်ထမ်းအဖြစ် ကာလရှည်ဖြတ်သန်းခဲ့သူလည်း ဖြစ်သည်။

## ငယ်ဘဝနှင့်ပညာရေး 
မန္တလေးမြို့၊ အောင်မြေသာစံမြို့နယ်သား ဖြစ်သည်။ မန္တလေးမြို့မှပင်  ၁၀တန်းအောင်မြင်ခဲ့သည်။ 

ယင်းနောက် ဒေသကောလိပ် ၂နှစ်တက်ပြီး၊ ရန်ကုန်စက်မှုတက္ကသိုလ် သို့ ဆက်လက်တက်ရောက်ကာ  အင်ဂျင်နီယာဘွဲ့ရရှိခဲ့သည်။ 

## ဝန်ထမ်းဘဝဖြတ်သန်းမှု 
မန္တလေးမြို့တော်စည်ပင်သာယာရေးကော်မတီ၊ ရေပေးဝေရေးစီမံကိန်း၌ မြို့ပြအင်ဂျင်နီယာရာထူးဖြင့် ၁၉၈၃ခုနှစ်မှစတင် အလုပ်ဝင်ပြီး နိုင်ငံဝန်ထမ်းဘဝကို စတင်ခဲ့သည်။ 

သူသည်  လမ်းတံတားဌာန ဌာနမှူး၊ အဆောက်အအုံနှင့်ကုန်ရုံဌာန ဌာနမှူးစသည့် ရာထူးတာဝန်များထမ်းဆောင်ခဲ့ပြီး ၂၀၁၈ခုနှစ် တွင်  သက်ပြည့် ပင်စင်ယူခဲ့သည်။ 

## ဝန်ကြီးချုပ်ဘဝ 
၂၀၂၁ခုနှစ် ဩဂုတ်လ၁ရက် တွင် မန္တလေးတိုင်းဒေသကြီးအစိုးရအဖွဲ့ ၏ သယံဇာတရေးရာဝန်ကြီး အဖြစ် ခန့်အပ်ခံရသည်။ 

တိုင်းဒေသကြီးဝန်ကြီးချုပ် ဦးမောင်ကို နိုင်ငံတော်စီမံအုပ်ချုပ်ရေးကောင်စီ၏ အဖွဲ့ဝင် အဖြစ် ခန့်အပ်ခံရချိန်၊သူသည် မန္တလေးတိုင်းဒေသကြီးဝန်ကြီးချုပ် အဖြစ် ဆက်ခံခဲ့သည်။ 

တိုင်းဝန်ကြီးချုပ်အဖြစ် ၂၀၂၃ခုနှစ် ဖေဖော်ဝါရီ ၁ရက်မှ စတင် တာဝန်ထမ်းဆောင်ခဲ့ရင်း၊ ၂၀၂၅ ဒီဇင်ဘာလ ၂၈ရက်တွင် ကျင်းပမည့် အထွေထွေရွေးကောက်ပွဲ၌ ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီအား ကိုယ်စားပြုပြီး အောင်မြေသာစံမြို့နယ် တိုင်းဒေသကြီးလွှတ်တော် ကိုယ်စားလှယ်လောင်း(FPTP)အဖြစ် ဝင်ရောက် ယှဉ်ပြိုင်ရန် စာရင်းတင်သွင်းခဲ့သည်။ 

## ကိုးကား 
ကဏ္ဍ:မြန်မာ့နိုင်ငံရေးသမားများ
ကဏ္ဍ:မြန်မာနိုင်ငံ၏ ပြည်နယ်နှင့် တိုင်းဒေသကြီး ဝန်ကြီးချုပ်များ
ကဏ္ဍ:မန္တလေးတိုင်းဒေသကြီး ဝန်ကြီးချုပ်များ
နုယဉ်

ကလေးကဗျာဆရာမ **နုယဉ်**၏ အမည်ရင်းမှာ ဒေါ်ရင်နုဖြစ်၍ ၁၉၁၆ ခုနှစ်တွင် ဟံသာဝတီခရိုင် ကွမ်းခြံကုန်းမြို့၌ ဖွားမြင်သည်။ မိဘများမှာ ဦးလွန်းပင်နှင့် ဒေါ်မိတို့ဖြစ်ကြ၍ ဆရာမင်းသုဝဏ်နှင့် မောင်နှမတော်စပ်သည်။

ငယ်စဉ်က ကွမ်းခြံကုန်းမြို့ အမျိုးသားကျောင်းတွင် ပညာသင်ကြားခဲ့ပြီး ကဗျာစာပေ ဝါသနာပါသည့်အလျောက် ကျောင်းမဂ္ဂဇင်းနှင့် ဂန္ထလောကမဂ္ဂဇင်းများတွင် ရေးသားရင်း ဒုတိယကမ္ဘာစစ်မတိုင်မီကပင် ကလေးစာပေလောကသို့ ဝင်ရောက်ခဲ့သည်။ ဆရာမင်းသုဝဏ်၏ လမ်းညွှန်ပြသမှုဖြင့် ကမ္ဘာ့ကလေးစာပေများ လေ့လာရင်း ပုံပြင်နှင့် ကလေးကဗျာများကို စဉ်ဆက်မပြတ် ရေးသားခဲ့သည်။

ထုတ်ဝေခဲ့သာ စာအုပ်များမှာ ချစ်ကြေးမုံ၊ ရွှေစင်သက်ထား၊ နှင်းဝတ်မှုံဝေ၊ မေ့သည်းချာ၊ နုယဉ်ကဗျာများ၊ ကုမုဒြာကဗျာများ၊ ရေလှိုင်းကဗျာများ၊ ထပ်တစ်ရာ ကလေးကဗျာများ၊ ကလေးဗုဒ္ဓဝင်၊ လူရည်ချွန်ပုံပြင်များ၊ အောင်နိုင်သူပုံပြင်များ၊ ချစ်စနိုးပုံပြင်များ၊ ပစ်တိုင်းထောင်ပုံပြင်များ၊ ဂျာအေးပုံပြင်များ၊ ဂရင်းညီနောင်နတ်သမီးပုံပြင်များ စသည်တို့ဖြစ်သည်။

*နုယဉ်ကဗျာ*များသည် ၁၉၅၈ ခုနှစ် ပထမအကြိမ် စာပေဗိမာန်ကဗျာဆုကို လက်ဝဲမင်းညို၏ *ပဒေသာရတုများ*နှင့် တွဲဖက်ရရှိခဲ့သော်လည်း ဆရာမက ငြင်းပယ်ခဲ့သည်။ ၁၉၆၅ ခုနှစ်တွင် *ရေလှိုင်းပြာကဗျာများ*ဖြင့် အမျိုးသားစာပေဆု ကဗျာ (တတိယ) ကိုလည်းကောင်း၊ ၁၉၆၉ ခုနှစ်တွင် *ထပ်တစ်ရာ ကလေးကဗျာများ*ဖြင့် အမျိုးသားစာပေဆု (ကလေးစာပေ) ကိုလည်းကောင်း ရရှိခဲ့သည်။ 

၂၀၂၂ ခုနှစ် အောက်တိုဘာလတွင် အလင်္ကာကျော်စွာဘွဲ့ ချီးမြှင့်ခြင်းခံရသည်။

၁၉၄၁ ခုနှစ် ဖေဖော်ဝါရီလတွင် ဆရာတက်တိုးနှင့် လက်ထပ်ခဲ့ပြီး သားသမီး ၄ ဦး ထွန်းကားသည်။ ၂၀၀၆ ခုနှစ်တွင် ကွယ်လွန်သည်။

## ကိုးကား 
* စောမုံညင်း (၂၀၀၈)။ နုယဉ်။ *မြန်မာအမျိုးသမီး* မှ။ ငွေပြည်တော်ပုံနှိပ်တိုက်။
* 
* 
* 

ကဏ္ဍ:၁၉၁၆ မွေးဖွားသူများ
ကဏ္ဍ:၂၀၀၆ ကွယ်လွန်သူများ
ကဏ္ဍ:စာရေးဆရာများ
ကဏ္ဍ:အမျိုးသားစာပေဆုရှင်များ
ကဏ္ဍ:အမျိုးသမီး ကဗျာဆရာများ
မျိုးမြင့် (သံတူကြောင်းကွဲ)

**မျိုးမြင့်** အမည်ရှိ လူပုဂ္ဂိုလ်များမှာ
* မျိုးမြင့် - ဆောက်လုပ်ရေးဒုဝန်ကြီး
* မျိုးမြင့် (ဒေါက်တာ) - နိုင်ငံခြားရေး နှင့် ပညာရေး ဒုတိယဝန်ကြီး
ဝင်းမော်ထွန်း

**ဦးဝင်းမော်ထွန်း** (၁၄ မေ ၁၉၅၈ မွေးဖွား)သည် မြန်မာလူမျိုး အင်ဂျင်နီယာကျောင်းဆရာတစ်ဦးဖြစ်ပြီး၊ပညာရေးဝန်ကြီးဌာနတွင် ဒုတိယဝန်ကြီးအဖြစ် တာဝန်ထမ်းဆောင်ခဲ့သူဖြစ်သည်။ယင်းမတိုင်မီက သိပ္ပံနှင့်နည်းပညာဝန်ကြီးဌာန၊စက်မှုနှင့်သက်မွေးပညာဦးစီးဌာန ညွန်ကြားရေးမှူးချုပ် ဖြစ်ခဲ့သည်။ 

## ပညာရေးဖြတ်သန်းမှု 
ဦးဝင်းမော်ထွန်းသည် ရန်ကုန်စက်မှုတက္ကသိုလ် ကျောင်းဆင်းတစ်ဦး ဖြစ်ပြီး၊B.E(Mechanical)ဘွဲ့ကို ထိုကျောင်းမှနေ၍ ရရှိခဲ့သည်။

## ဝန်ထမ်းဘဝဖြတ်သန်းမှု 
ဦးဝင်းမော်ထွန်းသည် နိုင်ငံဝန်ထမ်းကျောင်းဆရာဘဝဖြင့် ဘဝကိုဖြတ်သန်းခဲ့သည်။နည်းပညာကောလိပ်(မော်လမြိုင်)၊နည်းပညာကောလိပ်(ဟင်္သာတ)တို့တွင် ကျောင်းအုပ်ကြီး တာဝန်များထမ်းဆောင်ပြီးနောက်၊သူသည် သိပ္ပံနှင့်နည်းပညာဝန်ကြီးဌာန၊စက်မှုနှင့်သက်မွေးပညာဦးစီးဌာန ဒု-ညွန်ကြားရေးမှူးချုပ် အဖြစ် ခန့်အပ်ခံရသည်။

၂၀၁၅ ခုနှစ်နောက်ပိုင်းတွင် ယင်းဦးစီးဌာန၏ ညွန်ကြားရေးမှူးချုပ် ဖြစ်လာခဲ့သည်။၂၀၁၅ ခုနှစ် ဧပြီ ၁ ရက် တွင် စက်မှုနှင့်သက်မွေးပညာဦးစီးဌာန အား နည်းပညာနှင့်သက်မွေးပညာဦးစီးဌာန အဖြစ် ပြောင်းလဲခဲ့ရာတွင် သူသည် ထိုပြောင်းလဲမှုအား ဦးဆောင်ခဲ့သည်။ 

## ပညာရေးဒုဝန်ကြီးဘဝ 
၂၀၁၆ ခုနှစ်၊စက်တင်ဘာ ၁၂ ရက်တွင် ဦးထင်ကျော်အစိုးရအဖွဲ့သည် ၎င်းအား  ပညာရေးဝန်ကြီးဌာန၏ ဒုတိယဝန်ကြီးအဖြစ်  တာဝန်ပေးအပ်သည်။ထိုမတိုင်ရက်အထိ သူသည် နည်းပညာနှင့်သက်မွေးပညာဦးစီးဌာန၏ ညွန်ကြားရေးမှူးချုပ် အဖြစ် တာဝန်ထမ်းဆောင်နေခဲ့သည်။ 

ဦးဝင်းမော်ထွန်းသည် ပညာရေးဒုတိယဝန်ကြီးအဖြစ် တာဝန်ထမ်းဆောင်စဉ် ပြည်သူ့လွှတ်တော် နှင့် အမျိုးသားလွှတ်တော် တို့၌ မေးခွန်းများအား ပညာရေးဝန်ကြီးကိုယ်စား လာရောက်ဖြေဆိုသူအဖြစ် ထင်ရှားခဲ့သည်။ 

ယင်းအပြင် ဆန္ဒပြကျောင်းသားများနှင့် ထိပ်တိုက်ရင်ဆိုင်ဖြေရှင်းသူလည်း ဖြစ်ခဲ့သည်။

၂၀၂၁ ခုနှစ်၊ဖေဖော်ဝါရီ ၁ ရက် မြန်မာနိုင်ငံစစ်အာဏာသိမ်းပြီးသည့်နောက် သူအပါအဝင် ဒုတိယဝန်ကြီးအများအပြားသည် တာဝန်မှ ရပ်စဲခံခဲ့ရသည်။

## ကိုးကား 
ကဏ္ဍ:မြန်မာနိုင်ငံ၏ ဒုတိယ ဝန်ကြီးများ
ဝင်းမော်ထွန်း (ဝဏ္ဏကျော်ထင်)

**ဒေါ်ဝင်းမော်ထွန်း** (၂၃ ဇူလိုင် ၁၉၅၈ မွေးဖွား)သည် လက်ရှိ ရေနံချောင်းမြို့နယ်၊ကိုယ်စားပြု ပြည်သူ့လွှတ်တော် ကိုယ်စားလှယ်  အမျိုးသမီးနိုင်ငံရေးသမားတစ်ဦး ဖြစ်သည်။သူသည် ဦးသိန်းစိန်အစိုးရအဖွဲ့၊ အလုပ်သမား၊အလုပ်အကိုင်နှင့် လူမှုဖူလုံရေးဝန်ကြီးဌာန တွင် ဒုတိယဝန်ကြီး ဖြစ်ခဲ့သည်။ထို့အပြင် လူမှုဖူလုံရေးအဖွဲ့ ၏ ဥက္ကဋ္ဌ အဖြစ်လည်း တာဝန်ယူခဲ့သူဖြစ်သည်။

## ငယ်ဘဝနှင့်ပညာရေး 
ဒေါ်ဝင်းမော်ထွန်းသည် ရေနံချောင်းဇာတိဖြစ်သည်။ထိုမြို့တွင် အခြေခံပညာရေးအား တက္ကသိုလ်ဝင်တန်းအထိ ဆည်းပူးသင်ကြားခဲ့သည်။ထို့နောက် ကျောင်းပညာရေးအားစွန့်ခွာပြီး ဘဝဖြတ်သန်းခဲ့သည်။

၂၀၀၇ ခုနှစ် တွင် နိုင်ငံတော်က ချီးမြှင့်သည့် စက်မှုစီးပွားထူးချွန်ဆုကို ရရှိခဲ့သည်။

## နိုင်ငံရေးဘဝဖြတ်သန်းမှု 
ဒေါ်ဝင်းမော်ထွန်းသည် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီကိုယ်စားပြု၍၊၂၀၁၀ပြည့်နှစ် အထွေထွေရွေးကောက်ပွဲဝင်ပြိုင်ခဲ့သည်။ ရေနံချောင်းမြို့နယ်မှ ရွေးကောက်ခံရပြီးနောက်၊ ပြည်သူ့လွှတ်တော်ကိုယ်စားလှယ်အဖြစ်ဖြင့် နိုင်ငံရေးဘဝကို စတင်ဖြတ်သန်းခဲ့သည်။

နိုင်ငံရေးသမားဘဝဖြင့် လူမှုဖူလုံရေးဥပဒေ     (၂၀၁၂)ပြဋ္ဌာန်းနိုင်ရေး၌ ပါဝင်ခဲ့ပြီး၊ဥပဒေထွက်ရှိပြီးနောက်တွင်လည်း   ဥပဒေအတိုင်း    အကောင်အထည်ဖော်ရန်   တာဝန်ပေးခံရသည်။

၂၀၁၃ ခုနှစ်၊ဖေဖော်ဝါရီ ၅ ရက်တွင် သမ္မတဦးသိန်းစိန် သည်  ၎င်းအား အလုပ်သမား၊အလုပ်အကိုင်နှင့် လူမှုဖူလုံရေးဝန်ကြီးဌာန ၏ ဒုတိယဝန်ကြီးအဖြစ် ခန့်အပ်တာဝန်ပေးခဲ့သည်။

သူသည် လူမှုဖူလုံရေးအဖွဲ့၏ ဥက္ကဋ္ဌ အဖြစ်လည်းကောင်း၊အနည်းဆုံးအခကြေးငွေကို မြန်မာနိုင်ငံ၌ ပထမဆုံးသတ်မှတ်နိုင်ရေး မြေပြင်ကွင်းဆင်းညှိနှိုင်းခဲ့သူအဖြစ်လည်းကောင်း ဆောင်ရွက်ခဲ့သည်။

၂၀၁၅ ခုနှစ်၊ဩဂုတ် ၁၂ ရက်တွင် သူသည် အစိုးရတာဝန်များမှ အနားယူကာ၊ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ သို့ ကူးပြောင်းခဲ့သည်။၂၀၁၅ ခုနှစ်၊ဩဂုတ် ၁၂ ရက် တွင် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီသည်  ဗဟိုအလုပ်အမှုဆောင် ကော်မတီအသစ်ကို ပြန်လည်ဖွဲ့စည်းခဲ့ရာ၊ဒေါ်ဝင်းမော်ထွန်းသည် ပါတီ ဗဟိုအတွင်းရေးမှူးအဖွဲ့ဝင် အဖြစ် တာဝန်ပေးအပ်ခံရသည်။နောက်ပိုင်းတွင် ပါတီ၏ဗဟိုအတိုင်ပင်ခံ အဖြစ် တာဝန်အပ်နှင်းခံရသည်။

### ရွေးကောက်ပွဲဝင်ပြိုင်မှုများ 
ဒေါ်ဝင်းမော်ထွန်းသည် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီကိုယ်စားပြု၍ ၂၀၁၅ အထွေထွေရွေးကောက်ပွဲ၊၂၀၂၀ပြည့်နှစ် အထွေထွေရွေးကောက်ပွဲ တို့တွင် ရေနံချောင်းမြို့နယ်မှနေ၍ ရွေးကောက်ပွဲဝင်ခဲ့ပြီး အနိုင်ရရှိခဲ့ခြင်းမရှိခဲ့ပေ။

သူသည် အထွေထွေရွေးကောက်ပွဲ၊ ၂၀၂၅-၂၀၂၆ အပိုင်း(၁) တွင် ရေနံချောင်းမြို့နယ် မှပင် ရွေးကောက်ပွဲ ဆက်လက် ယှဉ်ပြိုင်ခဲ့သည်။မဲပေးသူ (၂၄၉၇၀)မဲတွင် ၁၃၃၉၇မဲ ဖြင့် အနိုင်ရကာ၊၂၀၂၆ ခုနှစ် ဇန်နဝါရီ ၃ ရက် တွင် ပြည်သူ့လွှတ်တော်ကိုဘ်စားလှယ်အဖြစ် ရွေးချယ်ခံရကြောင်း ပြည်ထောင်စုရွေးကောက်ပွဲကော်မရှင် က ကြေညာခဲ့သည်။

## ကိုးကား 
ကဏ္ဍ:မြန်မာနိုင်ငံ၏ ဒုတိယ ဝန်ကြီးများ
မြောက်ဦးဆေးရုံ အစုလိုက်အပြုံလိုက် သတ်ဖြတ်မှု

**မြောက်ဦးဆေးရုံ အစုလိုက်အပြုံလိုက် သတ်ဖြတ်ခံရမှု**သည်  ရခိုင်ပြည်နယ်၊ မြောက်ဦးမြို့၊ပြည်သူ့ဆေးရုံတွင် ၂၀၂၅ ခုနှစ်၊ ဒီဇင်ဘာ ၁၀ ရက် ညပိုင်း၌ တပ်မတော် (လေ)မှ အရပ်သားများအား လေကြောင်းဖြင့် အစုအပြုံလိုက် သတ်ဖြတ်ခဲ့သည့် ဖြစ်ရပ် ဖြစ်သည်။ ဤဖြစ်ရပ်တွင် ကလေးများ၊ လူနာများအပါအဝင် လူ ၃၃ ဦး သေဆုံးကာ ၇၆ ဦး ဒဏ်ရာရခဲ့သည်။   

၂၀၂၁ စစ်အာဏာသိမ်းပြီးနောက်ပိုင်း လေကြောင်းဖြင့် ကျန်းမာရေးဆိုင်ရာအဆောက်အအုံများ တိုက်ခိုက်ခံရမှုဖြစ်စဉ်များထဲ အသေအပျောက် အများဆုံး တိုက်ခိုက်ခံရမှု အဖြစ် မှတ်သားခံထားရသည်။ 
## နောက်ခံအကြောင်းအရင်းများ 
၂၀၂၃ အောက်တိုဘာ ၂၇ ရက် တွင် ရှမ်းပြည်နယ်မြောက်ပိုင်း ၌ စတင်ခဲ့သည့် ၁၀၂၇ စစ်ဆင်ရေး နှင့် တစ်ဆက်တစ်စပ်တည်း၊အာရက္ခတပ်တော် သည် ၂၀၂၃ခုနှစ်၊ နိုဝင်ဘာ ၁၃ ရက်နေ့တွင် ရခိုင်ပြည်နယ် ၌ ရခိုင်တစ်ကျော့ပြန်စစ်ပွဲအား ဖော်ဆောင်ခဲ့သည်။

ရခိုင်တစ်ကျော့ပြန် တိုက်ပွဲ တစ်နှစ်ခွဲကျော်တွင် ရခိုင်ပြည်နယ်၏ မြို့နယ် ၁၇ ခုထဲမှ ကျောက်ဖြူ၊ စစ်တွေ နှင့် မာန်အောင်ကျွန်း တို့မှလွဲ၍ မြို့ ၁၄ မြို့ အပြင်၊ ချင်းပြည်နယ် ပလက်ဝမြို့နယ် တို့ကိုပါ အာရက္ခတပ်တော် သည်  စစ်တပ် လက်ထဲမှ တိုက်ခိုက်ရယူနိုင်ခဲ့သည်။  ထို့အပြင် ၂၀၂၄ ခုနှစ် ဒီဇင်ဘာ ၂၀ ရက် တွင် ရခိုင်ပြည်နယ်၊ အမ်းမြို့ အခြေစိုက် အနောက်ပိုင်းတိုင်းစစ်ဌာနချုပ် ကိုလည်း တိုက်ခိုက်သိမ်းပိုက်ထားနိုင်ခဲ့သည်။

## ဖြစ်ရပ် 
၂၀၂၅ ခုနှစ်၊ဒီဇင်ဘာ ၁၀ ရက် ည၉နာရီကျော် တွင် တပ်မတော်(လေ)သည်  အာရက္ခတပ်တော် (AA) သိမ်းပိုက်၊ ထိန်းချုပ်ထားသည့် ရခိုင်ပြည်နယ်၊ ရှေးဟောင်းယဉ်ကျေးမှု မြို့တော် မြောက်ဦးရှိ ပြည်သူ့ဆေးရုံကြီးကို တိုက်လေယာဉ် ၂စီးဖြင့်  ဗုံးကြဲခဲ့သည်။

လူနာဆောင်ပေါ် နှင့် ဆေးရုံရှေ့ကွင်းပြင်အစပ်သို့ ကျရောက်ပေါက်ကွဲခဲ့သည့်အတွက် ကလေးများ၊ လူနာများအပါအဝင် လူ ၃၃ ဦး သေဆုံးကာ ၇၆ ဦး ဒဏ်ရာရခဲ့သည်။

## တုံ့ပြန်မှုများ 
တပ်မတော်သတင်းမှန်ပြန်ကြားရေးအဖွဲ့ သည် ၂၀၂၅ ခုနှစ်၊ဒီဇင်ဘာ ၁၂ ရက် တွင် ဖြစ်စဉ်နှင့် ပတ်သတ်ပြီး ရှင်းလင်းချက်ထုတ်သည်။

ထိုသို့ထုတ်ရာ၌ မြောက်ဦးဆေးရုံ ဆိုသည့်နေရာသည် အာရက္ခတပ်တော်နှင့် ဒေသခံ PDF ၊ BPLA ၊ အရှိုချင်း စသည်တို့  ခိုအောင်းအခြေပြုပြီး ဆေးရုံ၏အသွင်အပြင်အဖြစ် အကာအကွယ်ယူ၍ဖွင့်လှစ်ထားသည့် စစ်စခန်းတစ်ခုဖြစ်သည့်အပြင်၊ ၎င်းတို့အဖွဲ့များ၏ အုပ်ချုပ်မှုဆိုင်ရာ ကိစ္စရပ်များအားလည်းဆောင်ရွက်နေသည့်နေရာဖြစ်သည့်အတွက်  အဆိုပါအဆောက်အအုံများကို ဒီဇင်ဘာ ၁၀ ရက်နေ့တွင် အကြမ်းဖက်ချေမှုန်းရေး စစ်ဆင်ရေး (Counter Terrorism Operation) ကို ဆောင်ရွက်ခဲ့သည်ဟု ပြောဆိုခဲ့သည်။
 
အထက်ပါဖြစ်စဉ်တွင် သေဆုံး၊ ဒဏ်ရာရရှိသူများကိုလည်း ပြည်သူများမဟုတ်ဘဲ AA ၊ BPLA ၊ ဒေသခံ PDF၊ အရှိုချင်း စသည်များနှင့် ၎င်းတို့ကိုထောက်ခံအားပေးသည့် အမာခံများသာဖြစ်ကြောင်း စွပ်စွဲခဲ့သည်။ လိုအပ်သည့်အကြမ်းဖက် ချေမှုန်းရေးစစ်ဆင်ရေးကို (Rules of Engagement- ROE)နှင့် ဆက်လက်ဆောင်ရွက်သွားမည်ဟုလည်း ထည့်သွင်း ပြောဆိုခဲ့သည်။

AA ပြောရေးဆိုခွင့်ရှိသူ ခိုင်သုခက  “ပြည်သူ့ဆေးရုံကို စစ်တပ်ရဲ့ လေကြောင်းနဲ့ဗုံးကြဲ တိုက်ခိုက်မှုဟာ စစ်သားမဆန်ဘဲ အရပ်ဘက် ပစ်မှတ်တွေကို မတရားအကြမ်းဖက် တိုက်ခိုက်သတ်ဖြတ်တာဖြစ်တယ်၊အပြစ်မဲ့ပြည်သူတွေအတွက် တရားမျှတမှုရရှိဖို့ လိုအပ်သလိုလက်တုံ့မယ် ”ဟု ပြောဆိုသည်။  

## ဆက်စပ်ကြည့်ရှုရန် 
* သရက်တပင် အစုလိုက်အပြုံလိုက် သတ်ဖြတ်မှု
  
## ကိုးကား 
ကဏ္ဍ:၂၀၂၅
ကဏ္ဍ:ရခိုင်ပြည်နယ်
ကဏ္ဍ:မြန်မာနိုင်ငံရှိ လူသတ်ပွဲများ စာရင်း
ကဏ္ဍ:မြန်မာ့ပြည်တွင်းစစ် (၂၀၂၁-လက်ရှိ)
နခခဆွတ်ရဂိတောင်

**နခခဆွတ်ရဂိတောင်** (中葛城山, Naka Katsuragi-san) သည် ဂျပန်နိုင်ငံ၊ နာရစီရင်စု၊ ဂေါ့ဂျောမြို့နှင့် အိုဆာကာစီရင်စု၊ ချိဟယအခဆခရွာတို့အကြားတွင် တည်ရှိသည့် တောင်တစ်ခု ဖြစ်သည်။ အမြင့် ၉၃၇.၇ မီတာ (၃၀၇၆ ပေ) ရှိသည်။ ဤတောင်သည် ခွန်ဂိုးတောင်တန်းများတွင် ပါဝင်ပြီး ခွန်ဂိုးတောင်၏ တောင်ဘက်တွင် တည်ရှိသည်။ တောင်တက်လမ်းသည် လွယ်ကူစွာတက်ရောက်နိုင်သဖြင့် တောင်တက်သမားများအကြားတွင် လူကြိုက်များသည်။ တောက်တက်လမ်းတွင် ကြီးမားသည် ဝါးမြက်ခင်းကျယ်ကြီးများကို မြင်တွေ့နိုင်သည်။

တောင်ထိပ်သို့ တောင်ဘက်ဘက်ပေါင်းစုံမှ တက်ရောက်နိုင်သည်။ တောင်တက်သမားအများစုသည် တောင်ပေါ်သို့တက်ရောက်ရန် မိနစ် ၉၀ ခန့် ကြာမြင့်လေ့ရှိသည်။ တောင်တက်သမားများအကြား အခြားထင်ရှားသည့် တောင်တက်လမ်းမှာ "စိန်တောင်တက်လမ်း" (Diamond Trail)သည်။ ဤလမ်းမှတဆင့် မြောက်ဘက် ခွန်ဂိုးတောင်နှင့် တောင်ဘက် ဂျင်းပုခုတောင်များသို့ တက်ရောက်ရာ ဖြတ်လမ်းအဖြစ် အသုံးပြုကြသည်။

## တည်နေရာ
နခခဆွတ်ရဂိတောင်သည် အမြင့် ၉၃၇.၇ မီတာ (၃၀၇၆ ပေ) ရှိသည်။ ဤတောင်သည် "ခွန်ဂိုး - အိခိုမ - ခိဆန်း အမျိုးသားဥယျာဉ်နယ်မြေ" အတွင်းတွင် တည်ရှိသည်။ ခွန်ဂိုးတောင်နှင့် နီးကပ်စွာ တည်ရှိသည်။ ဤတောင်သည် "စိန်တောင်တက်လမ်း" ဟု အမည်ရှိသည့် တောင်တက်လမ်းကြောင်းပေါ်တွင် တည်ရှိသည်။ 

## ရုပ်ပုံများ

File:中葛城山山頂付近の笹原.png|တောင်ထိပ်အနီး တောင်တက်လမ်းအနီးတွင် မြင်တွေ့ရသည့် ဝါးမြက်ခင်း
File:View from Mount Nakakaturagi1.jpg|တောင်တက်လမ်းတစ်နေရာမှ မြင်ရသည့် မြင်ကွင်း
File:Mount Nakakaturagi1.jpg|ဝါးမြက်ခင်းကို ဆောင်းရာသီတွင် မြင်ရပုံ
File:2000年頃の中葛城山山頂からの景色。五條市方面を望んだ物である。.png|တောင်ထိပ်မှ နာရစီရင်စုရှိ ဂေါ့ဂျောမြို့ကို မြင်ရပုံ (၂၀၀၀ ခုနှစ်)
File:View from Mount Nakakaturagi2.jpg|ဂေါ့ဂျောမြို့မြင်ကွင်း (၂၀၁၀ ခုနှစ်)
File:ダイヤモンドトレールの急階段（久留野峠~中葛城山）.png|ခုရုနိုတောင်တက်လမ်းကြောင်းမှ တောင်ထိပ်သို့ သွားရသည့် မတ်စောက်သည့် လှေကားထစ်လမ်း

## ကိုးကား
ကဏ္ဍ:ဂျပန်နိုင်ငံရှိ တောင်များ
ခန်းနွန်းတောင်

**ခန်းနွန်းတောင်** (観音岳, Kannon-dake) သည် ဂျပန်နိုင်ငံ၊ ဟော့ကိုင်းဒိုးကျွန်း၊ ဟိဒခတောင်တန်းများတွင် ပါဝင်သည့် တောင်တစ်ခု ဖြစ်သည်။ ဤတောင်သည် ဗောဓိသတ္တ၏ အမည် "ခန်နွန်း" ကို အစွဲပြုကာ ခေါ်ဝေါ်ခြင်း ဖြစ်သည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
ရော့ခိုးတောင်

on Mount Maya]]

**ရော့ခိုးတောင်** (六甲山, Rokkō-san) သည် ဂျပန်နိုင်ငံ၊ ဟယောဂေါ့စီရင်စုအရှေ့တောင်ဘက်တွင် တည်ရှိသည့် တောင်တန်းများ၏ အမည်ဖြစ်သည်။

## အကြောင်းအရာ
"ရော့ခိုး" ဟူသည့် အမည်ဖြင့် တောင် သို့မဟုတ် တောင်ထိပ်ဟူ၍ မရှိပေ။ အမြင့်ဆုံးတောင်ထိပ်သည် "ရော့ခိုးဆန် - ဆိုင်းခိုးဟိုး" (六甲山最高峰) ဖြစ်ပြီး တောင်ဘက်ရှိ ဧရိယာကို "ရော့ခိုးဒေသ" ဟု ခေါ်ဆိုသည်။ ခိုးဘဲမြို့နှင့် တခရဇုခမြို့တို့၏ အနောက်ဘက်တွင် တည်ရှိသည့် "ဆုမအုရခိုးအန်းပန်းခြံ" ဧရိယာတွင် ဤတောင်သည် ပါဝင်လျက်ရှိသည်။ အမြင့်ဆုံးအမှတ်သည် ၉၃၂ မီတာ (၃၀၆၀ ပေ) ရှိသည်။

## သမိုင်းကြောင်း
Arthur Hasketh Groom သည် ၁၉၀၃ ခုနှစ်တွင် ရော့ခိုးတောင်ပေါ်တွင် ခိုးဘဲဂေါက်ကလပ်ကို ဖွင့်လှစ်ခဲ့သည်။ ဤဂေါက်ကလပ်သည် ဂျပန်နိုင်ငံ၏ ပထမဆုံး ဖြစ်ခဲ့သည်။

ရော့ခိုးတောင်သည် ဂျပန်လူမျိုးများအား ကျောက်တောင်တက်ခြင်းကို ပထဆုံး စတင်ခဲ့သည့် နေရာလည်း ဖြစ်သည်။ ခုဇိုအုဖုဂျိခိ (Kuzou Fujiki) သည် ၁၉၂၄ ခုနှစ်တွင် ဂျပန်နိုင်ငံတွင် ပထမဆုံးကျောက်တောင်တက်ကလပ်ကို စတင်တည်ထောင်ခဲ့သည်။

## အခြားစိတ်ဝင်စားဖွယ်နေရာများ
* Rokkō Alpine Botanical Garden
* Nunobiki Herb Garden
* Nunobiki Falls
* 
* Rokkosan Pasture
* Kobe Golf Club
* Ashiya Country Club
* Okuike
* East Rokko Observatory/Route Cafe 

## သွားရောက်မှု
* Rokkō Sanjō Station of Rokkō Cable Line
* Kinenhidai Bus Stop of Hankyu Bus
* Hoshi no Eki Station of Maya Cable

## ရုပ်ပုံများ

File:Hotakako01.JPG|ဟိုတခရေကန်
File:Mikuniike02s1920.jpg|မိခုနိရေကန်
File:Rokko garden terrace02s3872.jpg|ရော့ခိုဥယျာဉ်
File:Kamakurakyo01.JPG|ခမခုရလွင်ပြင်
File:Rokko alpine botanical garden04s2816.jpg|Rokkō Alpine Botanical Garden
File:FrozenWaterFall1.JPG| Frozen Nanamagari Waterfall
File:Kobe Nunobiki Herb Garden08n4272.jpg|Nunobiki Herb Garden
File:Odaki, from the Nunobiki Falls.jpg|Nunobiki Falls
File:171125 Futatabi Park Kobe Japan02s.jpg|Futatabi Park

## ကိုးကား
ကဏ္ဍ:ဂျပန်နိုင်ငံရှိ တောင်များ
အိခဲဒတောင်

**အိခဲဒတောင်** (池田山, Ikeda-san, Ikeda-yama) သည် ဂျပန်နိုင်ငံ၊ ဂိဖုစီရင်စု၊ အိဘိခရိုင်၊ အိဘိဂဝမြို့နှင့် အိခဲဒမြို့တို့တွင် တည်ရှိသည့် တောင်တစ်ခု ဖြစ်သည်။

## ပထဝီသွင်ပြင်
အမြင့် ၉၂၃.၉ မီတာ (၃၀၃၁ ပေ) ရှိသည်။ အိဘုခိတောင်တန်းများ၏ အလယ်ဗဟိုတွင် တည်ရှိသည့် တောင်ဖြစ်သည်။ ဤတောင်ကို "အိဘိဆဲခိဂဟရယောရိုးအမျိုးသားဥယျာဉ်  (揖斐関ヶ原養老国定公園) ၏ အစိတ်အပိုင်းတစ်ခုအဖြစ် ကာကွယ်စောင့်ရှောက်ထားသည်။

အိခဲဒတောင်၏ အရှေ့ဘက်အရပ်မြင်ကွင်းကို ကာရံထားသည့် အခြားတောင်မရှိသဖြင့် တောင်တက်သူများအနေဖြင့် ဂိဖုစီရင်စုရှိ ဂိဖုမြို့နှင့် အိုးဂခိမြို့၊ အိချိနိုမိယမြို့တို့ကို ကောင်းစွာ မြင်နိုင်သည်။ ရာသီဥတုသည် ကြည်လင်နေပါက အအိချိစီရင်စုရှိ နဂနိုယမြို့ကိုပင် မြင်နိုင်သည်။ ထိုကဲ့သို့ မြင်ကွင်းများကို ကောင်းမွန်စွာကြည့်ရှုနိုင်သဖြင့် တိုးခိုင်းဒေသတွင် ညကာလမြင်ကွင်းကို ကြည့်ရှုရန် လူသိများသည့်နေရာတစ်ခု ဖြစ်နေသည်။

## ကိုးကား
ကဏ္ဍ:ဂျပန်နိုင်ငံရှိ တောင်များ
ယောကာကွယ်ရေးတပ်

**ယောကာကွယ်ရေးတပ်** (၊ အတိုကောက် **YDF** ) သည် ယောဒေသအခြေစိုက် မြန်မာနိုင်ငံရှိတိုင်းရင်းသား လက်နက်ကိုင်အဖွဲ့အစည်းတစ်ခုဖြစ်သည်။

## သမိုင်းအကျဉ်း 
၂၀၂၁ ခုနှစ်၊ဖေဖော်ဝါရီ (၁)ရက်တွင် မြန်မာနိုင်ငံစစ်အာဏာသိမ်းမှုဖြစ်ပွားခဲ့သည်။ဤတွင် မြန်မာပြည်တစ်ဝန်း ဆန့်ကျင်ဆန္ဒပြမှုများ ဖြစ်ပေါ်လာခဲ့သည်။

စစ်တပ်သည် ဆန့်ကျင်ဆန္ဒပြသူများအား အကြမ်းဖက်နှိမ်နင်းခြင်းပြုလုပ်ခဲ့သည်။ထို့ကြောင့် မကွေးတိုင်းဒေသကြီး၊ဂန့်ဂေါမြို့နယ်အတွင်းရှိ စစ်အာဏာရှင်စနစ်ဆန့်ကျင်ရေးဆန္ဒပြပွဲများ၌ ပါဝင်ခဲ့သည့် ကျောင်းဆရာ ကိုမြတ်သူသည် ပညာရေးအသိုင်းအဝိုင်းမှ လူငယ်သုံးဦးနှင့်အတူ  ကချင်လွတ်လပ်ရေးတပ်မတော် (KIA)နယ်မြေသို့ သွားရောက်၍ အခြေခံစစ်ပညာ သင်ယူပြီး၊ လက်နက်ကိုင်ဆန့်ကျင်တော်လှန်ရေးလမ်းကြောင်းကို ရွေးချယ်ခဲ့ကြသည်။

## တပ်ဖွဲ့ပေါ်ပေါက်လာပုံ 
၂၀၂၁ ခုနှစ် မေ ၁၂ ရက်တွင် ကေအိုင်အေမှစစ်ပညာသင်ယူလာခဲ့ကြသည့် ကိုမြတ်သူအပါအဝင် လူငယ်အချို့သည် ယောကာကွယ်ရေးတပ်၊ YDF ကို တည်ထောင်ခဲ့ကြသည်။ကနဦးဖွဲ့စည်းစဉ် အဖွဲ့ဝင်အင်အား ကိုးဦးရှိခဲ့သည်။ဦးဆောင်ကော်မတီဖြင့် အဖွဲ့ကို ကြီးကြပ်ကာ၊မကွေးတိုင်းဒေသကြီး၊ ဂန့်ဂေါခရိုင်အတွင်းရှိ ဂန့်ဂေါ၊ ထီးလင်း၊ ဆောနှင့် ပေါက်မြို့နယ်တို့တွင် အခြေစိုက်၍ စစ်ရေး လှုပ်ရှားသည်။   

YDF သည် အာရက္ခတပ်တော်(AA)၏ စစ်ရေးဦးစီးမှုအောက်တွင် ရှိသည့်အဖွဲ့ တစ်ခုဖြစ်သော်လည်း၊သီးခြားလွတ်လပ်စွာလှုပ်ရှားသည်။အမျိုးသားညီညွတ်ရေးအစိုးရ (NUG)နှင့် နိုင်ငံရေး မဟာမိတ်အဖြစ် ရပ်တည်သည်။  

## ရည်ရွယ်ချက် 
စစ်အာဏာရှင် ကျဆုံးရေးကို ဦးတည်ရည်မှန်းချက်ထားရှိသည်။  

## ထင်ရှားဖြစ်ရပ်များ 
YDF တပ်ဖွဲ့ တည်ထောင်သူထဲ ပါဝင်ခဲ့သည့် ဒုတိယ စစ်ဦးစီးချုပ် ကိုဖြိုးဝေစိုး နှင့် ရဲဘော်ပွားလေး (ခ)ပြည့်ဖြိုးလင်းတို့သည် ၂၀၂၂ ခုနှစ်၊ အောက်တိုဘာ ၉ ရက်တွင် ဂန့်ဂေါမြို့နယ်မြောက်ဘက် ကျွန်းခုံသာရွာအနီး အင်အား ၈ ဦးခန့်ပါ ရဲတပ်ဖွဲ့နှင့် ထိပ်တိုက်တွေ့တိုက်ပွဲ၌ ကျဆုံးခဲ့သည်။  
၂၀၂၃ ခုနှစ် နိုဝင်ဘာ ၇ ရက် တွင် ဂန့်ဂေါမြို့နယ်၊ မြောက်ခင်ရန်းရွာစခန်းသိမ်းတိုက်ပွဲ၌ YDF ရဲဘော် ၂ဦးသည် မြောက်ခင်ရန်းရွာရှိ ပျူစောထီးတို့၏ ဖမ်းဆီးခြင်းကိုခံရပြီး၊ပြီးနောက် အရှင်လတ်လတ် မီးရှို့သတ်ဖြတ်ခံခဲ့ရသည်။ 

## ကိုးကား 
ကဏ္ဍ:မြန်မာလက်နက်ကိုင်အဖွဲ့အစည်းများ
ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ
ကဏ္ဍ:၂၀၂၁ နောက်ပိုင်း ဖွဲ့စည်းသည့် တော်လှန်ရေးဆိုင်ရာ အဖွဲ့များ
နွေဦးတော်လှန်ရေး မဟာမိတ် တပ်ပေါင်းစု

**နွေဦးတော်လှန်ရေးမဟာမိတ်တပ်ပေါင်းစု ** () သည် မြန်မာနိုင်ငံရှိ လက်နက်ကိုင်တော်လှန်ရေး တပ်ပေါင်းစုအဖွဲ့အစည်းတစ်ခု ဖြစ်သည်။ဤတပ်ပေါင်းစုသည်၂၀၂၁ ခုနှစ် နောက်ပိုင်း ပြည်သူ့ခုခံတော်လှန်စစ် ၅ နှစ်နီးပါးအတွင်း လက်နက်ကိုင်တပ် ကြီးကြီးမားမား စုဖွဲ့မှု တစ်ခု ဖြစ်သည်။

၂၀၂၅ ခုနှစ် မေလတွင် အဖွဲ့ ၇ ဖွဲ့မှ ကိုယ်စားလှယ်များသည် စစ်ရေးဆိုင်ရာ ကွပ်ကဲမှုနှင့် ပူးပေါင်းဆောင်ရွက်ရေး စနစ်များကို ပြုပြင်ပြောင်းလဲရန် စစ်ရေးမဟာမိတ်အဖွဲ့တစ်ခု ဖွဲ့စည်းရန် စတင်ခဲ့ကြသည်။ ထို့နောက် ၂၀၂၅ ခုနှစ် နိုဝင်ဘာလ ပထမပတ်တွင် စုစုပေါင်း အဖွဲ့ ၁၄ ဖွဲ့ဖြင့် ပဏာမ အစည်းအဝေးတစ်ရပ်ကို ကျင်းပခဲ့သည်။ နိုဝင်ဘာလ ၂၁ ရက်နေ့မှ ၂၄ ရက်နေ့အထိ ကျင်းပခဲ့သော ညီလာခံအပြီးတွင် စုစုပေါင်း အဖွဲ့ ၁၉ ဖွဲ့ဖြင့် မဟာမိတ်အဖွဲ့ကို တရားဝင် ဖွဲ့စည်းခဲ့သည်။

နွေဦးတော်လှန်ရေးမဟာမိတ်တပ်ပေါင်းစုသည် အမျိုးသားညီညွတ်ရေး အစိုးရ၏ တိုက်ရိုက်ကွပ်ကဲမှုအောက်တွင် ရှိမနေသော်လည်း၊ NUG က အဆိုပါ မဟာမိတ်အဖွဲ့ ပေါ်ပေါက်လာမှုကို ကြိုဆိုခဲ့ပြီး ပူးပေါင်းဆောင်ရွက်သွားမည်ဟု ကတိပြုထားသည်။

## နောက်ခံသမိုင်းကြောင်း 
၂၀၂၁ခုနှစ်၊ဖေဖော်ဝါရီ ၁ ရက် မြန်မာနိုင်ငံတွင် စစ်အာဏာသိမ်းမှုတစ်ရပ် ဖြစ်ပွားခဲ့သည်။ယင်းကို  ဆန္ဒပြခြင်းနည်းလမ်းအပြင်၊လက်နက်ကိုင်ဆန့်ကျင်တော်လှန်သည့် နည်းလမ်း အစရှိသည့် နည်းလမ်းမျိုးစုံဖြင့် ဆန့်ကျင်ခဲ့ကြသည်။ဤတွင် နယ်မြေပေါင်းစုံ၌ လက်နက်ကိုင်အစုအဖွဲ့များ အသီးသီးပေါ်ထွက်လာခဲ့ကြသည်။

၂၀၂၅ ခုနှစ်၊ မေလတွင် ခိုင်မာကျယ်ပြန့်သည့် နွေဦးတော်လှန်ရေးတပ်ပေါင်းစုတရပ် ပေါ်ပေါက်လာစေရန် ရည်ရွယ်ချက်ဖြင့် တော်လှန်ရေးတပ်ဖွဲ့ (၇) ဖွဲ့သည်  စတင်ညှိနှိုင်းဆောင်ရွက်ခဲ့ကြသည်။

၂၀၂၅ ခုနှစ် နိုဝင်ဘာလ ပထမအပတ်တွင် တော်လှန်ရေးတပ်ဖွဲ့  (၁၄) ဖွဲ့သည်  ကနဦးတွေ့ဆုံဆွေးနွေးပွဲတရပ် ပြုလုပ်နိုင်ခဲ့ကြပြီးနောက်၊အခြားသော အဖွဲ့များကို ဖိတ်ခေါ်ခဲ့ကြသည်။

၂၀၂၅ ခုနှစ် နိုဝင်ဘာ ၂၁ ရက် တွင် ၃ရက်ကြာမြင့်သည့်  တပ်ပေါင်းစု ဖြစ်မြောက်ရေးညီလာခံတရပ်ကို လွတ်မြောက်နယ်မြေတနေရာတွင် ကျင်းပကြသည်။ 

ထိုညီလာခံတွင် နွေဦးတော်လှန်ရေးမဟာမိတ်တပ်ပေါင်းစု (Spring Revolution Alliance - - SRA)ကို အဖွဲ့ဝင်တပ်ဖွဲ့ (၁၉) ဖွဲ့ဖြင့် ဖွဲ့စည်းခဲ့ကြသည်။ 

ထိုသို့ဖွဲ့စည်းပြီးကြောင်းအား ၂၀၂၅ ခုနှစ်၊ဒီဇင်ဘာ ၁၅ ရက် တွင် တရားဝင်ထုတ်ပြန်ကြေညာကြသည်။

## ပြောရေးဆိုခွင့်ပုဂ္ဂိုလ်များ 
(၁) ခွန်းဘီးဒူ 

(၂) မင်းဟန်ထက် 

## အဖွဲ့ဝင်များ 
## ကိုးကား 
ကဏ္ဍ:မြန်မာလက်နက်ကိုင်အဖွဲ့အစည်းများ
ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ
ကဏ္ဍ:၂၀၂၁ နောက်ပိုင်း ဖွဲ့စည်းသည့် တော်လှန်ရေးဆိုင်ရာ အဖွဲ့များ
အရောင်ခွဲခြားမမြင်နိုင်ခြင်း

**အရောင်ခွဲခြားမမြင်နိုင်ခြင်း**() သည် လူတစ်ဦး၏ မျက်စိအရောင်မြင်နိုင်မှု ချို့ယွင်းမှုကြောင့် အရောင်အချို့ကို မှန်ကန်စွာ ခွဲခြားမမြင်နိုင်သော မျက်စိဆိုင်ရာ အခြေအနေ တစ်ရပ်ဖြစ်သည်။ အများအားဖြင့် မျိုးရိုးဗီဇ ကြောင့် ဖြစ်ပေါ်လာပြီး အနီ နှင့် အစိမ်း အရောင်များကို ခွဲခြားမမြင်နိုင်ခြင်းသည် အဖြစ်များဆုံး ဖြစ်သည်။

## ကိုးကားချက်များ 
ကဏ္ဍ:မျက်စိရောဂါများ
ကဏ္ဍ:ရောဂါများ
မိနမိခဆွတ်ရဂိတောင်

**မိနမိခဆွတ်ရဂိတောင်** (南葛城山, Minami Katsuragi-san) သည် ဂျပန်နိုင်ငံ၊ ဝခယမစီရင်စုနှင့် အိုဆာကာအကြားတွင် တည်ရှိသည့် တောင်တစ်ခု ဖြစ်သည်။ ဤတောင်သည် ခွန်းဂိုးတောင်တန်းများတွင် ပါရှိသည့် အိဇုမိတောင်များထဲတွင် အမြင့်ဆုံးတောင် ဖြစ်သည်။ ပင်လယ်ရေမျက်နှာပြင်အထက် ၉၂၂ မီတာ (၃၀၂၅ ပေ) ရှိသည်။

## တည်နေရာနှင့် အမည်
မိနမိခဆွတ်ရဂိတောင်သည် အိုဆာကာစီရင်စု၊ ခဝချိနဂနိုမြို့နှင့် ဝါခယမစီရင်စု၊ ဟရှိမိုတိုမြို့၏ အကြားနယ်နိမိတ်ပေါ်တွင် တည်ရှိသည်။ တောင်ထိပ်သည် ပင်လယ်ရေမျက်နှာပြင်အထက် ၉၂၂ မီတာ (၃၀၂၅ ပေ) ရှိကာ အိဇိမိတောင်တန်းများထဲတွင် အမြင့်ဆုံးတောင် ဖြစ်သည်။ အိဇိမိတောင်တန်းများသည် ပိုမိုကြီးမားသည့် တောင်တန်းတစ်ခုဖြစ်သည့် ခွန်းဂိုးတောင်တန်း၏ အစိတ်အပိုင်တစ်ခုအဖြစ် တည်ရှိနေသည်။ မိနမိခဆွတ်ရဂိတောင်သည် "အိုဆာကာရှိ တောင် ၅၀ စာရင်း" တွင် ပါဝင်သည်။ ဝါခယမစီရင်စုတွင် ဤတောင်သည် အမြင့်ဆုံး ဖြစ်သည်။

## ပတ်ဝန်းကျင်
ဤတောင်သို့ တက်ရောက်သည့် တောင်တက်သမားအရေအတွက်သည် အလွန်နည်းပါးသဖြင့် ပုံမှန်အားဖြင့် တောင်ပတ်ဝန်းကျင်သည် တိတ်ဆိတ်သည်။ တောင်စောင်းများသည်လည်း ဂျပန်သစ်ကတိုးပင်များ၊ ဝါးမြက်တောများသည် ဖုံးလွှမ်းလျက်ရှိသည်။

## တက်ရောက်မှု
## ရုပ်ပုံများ

File:Mount Minami katsuragi.jpg|မိနမိခဆွတ်ရဂိတောင်ထိပ်
File:Mount Minami katsuragi2.jpg|အိဝဝခိတောင်စောင်းမှ မြင်ရသည့် မိနမိခဆွတ်ရဂိတောင်

## ပြင်ပလင့်များ
*

## ကိုးကား
ကဏ္ဍ:ဂျပန်နိုင်ငံရှိ တောင်များ
လင်းဇော်ထွန်း

**ဦးလင်းဇော်ထွန်း** (၁၉၇၃ မွေးဖွား)သည် ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင်၏ ကိုယ်ရံတော်ဗိုလ်ချုပ်ဟောင်းတစ်ဦးဖြစ်ပြီး၊ နောက်ပိုင်းတွင် အရပ်ဝတ်ပြောင်း၍ နိုင်ငံရေးလောကသို့ ဝင်ရောက်လာသူဖြစ်သည်။

## စစ်မှုထမ်းခြင်း 
ဦးလင်းဇော်ထွန်းသည် စစ်တက္ကသိုလ်၊အပတ်စဉ်(၃၆) ကျောင်းဆင်းတစ်ဦးဖြစ်သည်။သူသည် စစ်မှုထမ်းသက် နှစ်၂၀ကာလအတွင်း  အစောပိုင်းကာလများအား ရှမ်းပြည်နယ်၊အရှေ့ပိုင်းအခြေစိုက် တပ်ရင်းတပ်ဖွဲ့များတွင် အများစုဖြတ်သန်းခဲ့သည်။

နောက်ပိုင်းကာလများတွင်မူ တပ်မတော်ကာကွယ်ရေးဦးစီးချုပ် ဗိုလ်ချုပ်မှူးကြီး မင်းအောင်လှိုင် ၏ ကိုယ်ရံတော်ဗိုလ်ချုပ် အဖြစ် ဖြတ်သန်းခဲ့သည်။ယင်းနောက်သူသည် ၂၀၁၄ ခုနှစ်တွင် စစ်ဘက်အကြံပေးအထိ ရာထူးတိုးမြင့်ခံရသည်။

သူသည် ၂၀၁၅ ခုနှစ်တွင် တပ်မတော်မှ အငြိမ်းစားယူခဲ့သည်။ 

## နိုင်ငံရေးဖြတ်သန်းမှုများ 
၂၀၁၅ ခုနှစ်၊နိုဝင်ဘာ ၈ ရက်တွင် ကျင်းပသည့် အထွေထွေရွေးကောက်ပွဲ (၂၀၁၅)တွင် မိုင်းဖြတ်မြို့နယ်၊ပြည်သူ့လွှတ်တော် ကိုယ်စားလှယ်လောင်းအဖြစ် ကြံ့ခိုင်ရေးနှင့်ဖွံ့ဖြိုးရေးပါတီ ကိုယ်စားပြု၍ ဝင်ပြိုင်ခဲ့သည်။

အနိုင်ရပြီး ပြည်သူ့လွှတ်တော်ကိုယ်စားလှယ်အဖြစ် (၂၀၁၆-၂၀၂၁)အထိ နိုင်ငံရေးသမားတစ်ဦးအဖြစ် တာဝန်ထမ်းဆောင်ခဲ့သည်။

သူသည် ၂၀၁၆ ခုနှစ်၊ ဩဂုတ်လ ၂၃ ရက်နေ့တွင် ကျင်းပခဲ့သည့် ကြံ့ခိုင်ရေးနှင့် ဖွံ့ဖြိုးရေးပါတီ၏ ဒုတိယအကြိမ် ပါတီညီလာခံတွင် ပါတီ၏ ဗဟိုအလုပ်အမှုဆောင်အဖြစ် ခန့်အပ်တာဝန်ပေးခံရသည်။ ထိုအချိန်တွင် သူ၏ အသက်အရွယ်မှာ ၄၂ နှစ်သာရှိသေးပြီး ပါတီအတွင်း အသက်အငယ်ဆုံး ဗဟိုအလုပ်အမှုဆောင် အဖြစ် စာရင်းဝင်ခဲ့သည်။

အထွေထွေရွေးကောက်ပွဲ (၂၀၂၀) တွင်လည်း  မိုင်းဖြတ်မြို့နယ်၊ပြည်သူ့လွှတ်တော် ကိုယ်စားလှယ်အဖြစ် ကြံ့ခိုင်ရေးနှင့်ဖွံ့ဖြိုးရေးပါတီ ကိုယ်စားပြု၍ ထပ်မံရွေးချယ်ခံရသည်။သို့သော် ၂၀၂၀ပြည့်နှစ် အထွေထွေ ရွေးကောက်ပွဲ မဲရလဒ်များအား ပြည်ထောင်စုရွေးကောက်ပွဲကော်မရှင် က ပယ်ဖျက်ခဲ့သည်။

၂၀၂၂ ခုနှစ်၊အောက်တိုဘာ ၄ရက် တွင် ကျင်းပသည့် ကြံ့ခိုင်ရေးနှင့် ဖွံ့ဖြိုးရေးပါတီ၏ တတိယအကြိမ် ပါတီညီလာခံတွင် ပါတီဗဟိုအလုပ်အမှုဆောင် တာဝန်အပြင်၊  ရှမ်းပြည်နယ်(အရှေ့ပိုင်း)၊ကြံ့ခိုင်ရေးနှင့်ဖွံ့ဖြိုးရေးပါတီ၏ဥက္ကဋ္ဌ အဖြစ် ခန့်အပ်တာဝန်ပေးခံရသည်။ 

## စွပ်စွဲခံရမှုနှင့်ဖြေရှင်းရမှုများ 
၂၀၁၇ ခုနှစ်၊ဇန်နဝါရီ ၂၉ ရက် တွင်  အမျိုးသားဒီမိုကရေစီ အဖွဲ့ချုပ် (NLD) ဥပဒေရေးရာအကြံပေးအဖွဲ့ဝင် ရှေ့နေ ဦးကိုနီ သည်  ရန်ကုန်လေဆိပ် တွင် လုပ်ကြံသတ်ဖြတ်ခံရသည်။ 

ဖြစ်စဉ်၌ ပုဂ္ဂိုလ်ရေးမကျေနပ်မှုများဖြင့် တပ်မတော်အရာရှိဟောင်းအချို့ ပါဝင်နေခဲ့သည်။ထိုစဉ် တပ်မတော်သည်  ရှေ့နေဦးကိုနီ လုပ်ကြံသတ်ဖြတ်ခံရမှု၌  ပါဝင်ပတ်သက်မှု မရှိခဲ့သည့်အကြောင်းငြင်းဆိုပြီး၊ယင်း ဖြစ်စဉ်ကို စုံစမ်းဖော်ထုတ်နေသည့် ပြည်ထဲရေးဝန်ကြီးဌာနနှင့် ပူးပေါင်းပါဝင်ဖော်ထုတ်ခဲ့သည်။ 

ဦးကိုနီ လုပ်ကြံခံရမှုနှင့်ပတ်သက်၍  ကြည်လင်း၊ အောင်ဝင်းဇော်၊ ဇေယျာဖြိုး၊ အောင်ဝင်းထွန်း၊ အောင်ဝင်းခိုင်တို့သည် ပုဒ်မအသီးသီးများဖြင့် အမှုဖွင့်တရားစွဲဆို၊ပြစ်ဒဏ်ချမှတ်ခြင်းခံခဲ့ရသည်။ဤတွင် ဦးကိုနီလုပ်ကြံမှု အဓိကတရားခံ အောင်ဝင်းခိုင် နှင့် ဦးဇော်လင်းထွန်းသည် စစ်တက္ကသိုလ် တစ်ပတ်စဉ်ထဲ ဖြစ်ခဲ့သည့်အပြင်၊ပြင်ပတွင်လည်း ခင်မင်ရင်းနှီးကြသူများဖြစ်ခဲ့ကြ၍ ၎င်းသည် ရဲတပ်ဖွဲ့၏ ခေါ်ယူစစ်ဆေးမေးမြန်းမှုကိုခံခဲ့ရသည်။

သို့သော်လည်း ပါဝင်ပတ်သတ်သည့် အထောက်အထားသက်သေတစ်စုံတစ်ရာ မရှိသဖြင့် ရဲတပ်ဖွဲ့က အရေးမယူဘဲ လွတ်ပေးခဲ့သည်။၎င်းကိုယ်တိုင်ကလည်း ပါဝင်ပတ်သတ်မှုမရှိကြောင်း ငြင်းဆိုခဲ့သည်။ ယင်းအပြင်သူသည် တရားလိုပြသက်သေအဖြစ် တရားရုံးသို့ တက်၍ အပြစ်မရှိကြောင်းငြင်းဆိုခြင်းဖြင့် သက်သေ ထွက်ဆိုချက်ပြုလုပ်ခဲ့သည်။

## ကိုးကား 
ကဏ္ဍ:မြန်မာ့နိုင်ငံရေးသမားများ
ပြည်သူ့လွတ်လပ်ရေးတပ်တော်

**ပြည်သူ့လွတ်လပ်ရေးတပ်တော်** (၊ အတိုကောက် **PIA** ) သည် မြန်မာနိုင်ငံရှိတိုင်းရင်းသား လက်နက်ကိုင်အဖွဲ့အစည်းတစ်ခုဖြစ်သည်။ 

## သမိုင်းအကျဉ်း 
၂၀၂၁ ခုနှစ်၊ဖေဖော်ဝါရီ ၁ ရက် တွင် မြန်မာနိုင်ငံစစ်အာဏာသိမ်းမှုဖြစ်ပွားခဲ့သည်။ဤတွင် ဆန္ဒပြမှုအပြင် လက်နက်ကိုင်လမ်းစဉ်ကို ရွေးချယ်ခဲ့ကြသည့်  ဗကသကျောင်းသားဟောင်းများနှင့်ကျောင်းသားလူငယ်တို့ပေါ်ထွက်လာကြသည်။ထိုသူတို့သည်  နီးစပ်ရာ တိုင်းရင်းသား ERO အဖွဲ့များအား ဆက်သွယ်ပြီး  စစ်ပညာသင်သွားရောက်သင်ကြားခဲ့ကြခြင်းဖြင့် လက်နက်ကိုင်အဖွဲ့များနှင့်တပ်ဖွဲ့များ အသီးသီးထူထောင်လာခဲ့ကြသည်။

ပြည်သူ့လွတ်လပ်ရေးတပ်တော်၏ အမြုတေဖြစ်လာကြမည့် ရဲဘော်လောင်းတို့သည် ၂၀၂၁ ခုနှစ်၊ဧပြီလတွင်  အာရက္ခတပ်တော် ထိန်းချုပ်ရာ လွတ်မြောက်နယ်မြေသို့ ရောက်ရှိခိုလှုံလာခဲ့ကြပြီး စစ်ပညာသင်ယူခဲ့ကြသည်။ 

ခိုလှုံ၍ စစ်ပညာသင်ယူသူ အများစုသည် ဗကသ ကျောင်းသားဟောင်းများ နှင့် ၂၀၁၂၊ ၂၀၁၅ ဒီမိုကရေစီပညာရေးသပိတ်၌ ပါဝင်ခဲ့ကြသည့် ဗကသ ကျောင်းသားဟောင်းများအပါအဝင် CDM ဆရာဝန်၊ ကျောင်းဆရာ/ဆရာမများ  ဖြစ်ကြသည်။

၂၀၂၁ ခုနှစ်၊ အောက်တိုဘာတွင်  ပထမဦးဆုံး အပတ်စဉ်ပြီးစီးခဲ့ပြီးနောက်၊  ဒီဇင်ဘာ၆ရက် တွင် ဗဟိုကော်မတီဖွဲ့၍  ပြည်သူ့လွတ်လပ်ရေးအဖွဲ့/ ပြည်သူ့လွတ်လပ်ရေးတပ်တော် အား စတင်ထူထောင်ခဲ့ကြသည်။   

ပြည်သူ့လွတ်လပ်ရေးတပ်တော် သည် ပြည်သူ့လွတ်လပ်ရေးအဖွဲ့၏ နိုင်ငံရေးဦးဆောင်မှုအောက်တွင် တည်ရှိသည်။

ရဲဘော်မိုးနေလ၊ ကိုညီညီအောင် နှင့် ကိုမင်းကျော်(ပြန်ကြားရေးတာဝန်ခံ) တို့သည် ဗဟိုကော်မတီ၌  ထင်ရှားသည်။

## ပူးပေါင်းပါဝင်ခဲ့သည့် စစ်ဆင်ရေးများ 
၂၀၂၂ ခုနှစ် တွင် ဖြန့်ခွဲခဲ့သည့် တပ်သည် ကယားပြည်နယ်/ ကရင်နီဒေသ၏  တစ်လေးလုံး စစ်ဆင်ရေး တွင်  ပါဝင်ခဲ့သည်။ယင်းအပြင် ရှမ်းမြောက်ဒေသ ၁၀၂၇ စစ်ဆင်ရေးတွင်လည်း ပူးပေါင်းပါဝင်ခဲ့သည်။အလားတူ ရခိုင်ပြည်နယ်ရှိ စစ်ဆင်ရေးများ၌ ပူးပေါင်းပါဝင်ခဲ့သည်။

## မဟာမိတ်ပူးပေါင်းဆောင်ရွက်မှုများ 
၂၀၂၄ ခုနှစ်၊ ဒီဇင်ဘာလ ၂၃ ရက် တွင် မကွေး- ရခိုင် နယ်စပ်တွင် အခြေစိုက်သည့် ပြည်သူ့လွတ်လပ်ရေးတပ်တော် (PIA) ဗဟိုကော်မတီဝင် ကိုမိုးနေလ နှင့် အမျိုးသားညီညွတ်ရေးအစိုးရ(NUG)၊ ကာကွယ်ရေးဝန်ကြီး ဦးရည်မွန် တို့ လွတ်မြောက်နယ်မြေတစ်နေရာတွင်  မြေပြင်တွေ့ဆုံမှုပြုလုပ်ခဲ့ကြပြီး၊စစ်ရေးဆိုင်ရာ လုပ်ငန်းများ၊ ပြည်သူ့အုပ်ချုပ်ရေးဆိုင်ရာ လုပ်ငန်းများအတွက် အမျိုးသားညီညွတ်ရေးအစိုးရ (NUG) နှင့် PIA တပ်တော်တို့ ပူးပေါင်းဆောင်ရွက်ရန် သဘောတူညီမှု ရရှိခဲ့ကြသည်။  

## ကိုးကား 
ကဏ္ဍ:မြန်မာလက်နက်ကိုင်အဖွဲ့အစည်းများ
ကဏ္ဍ:မြန်မာနိုင်ငံရှိ တိုင်းရင်းသား လက်နက်ကိုင် အဖွဲ့အစည်းများ
ကဏ္ဍ:၂၀၂၁ နောက်ပိုင်း ဖွဲ့စည်းသည့် တော်လှန်ရေးဆိုင်ရာ အဖွဲ့များ
ဟွယ်ညိုင်းကျောင်းတော်

**ဟွယ်ညိုင်းကျောင်းတော်** (洪福寺) သည် ဗီယက်နမ်နိုင်ငံ၊ ဟနွိုင်းမြို့၊ ဘားဒင်ကခရိုင်တွင် တည်ရှိသည့် ဗုဒ္ဓဘာသာကျောင်းတော်တစ်ခု ဖြစ်သည်

## သမိုင်း
## ပိုမိုကြည့်ရှုရန်
## ပြင်ပလင့်များ
## ကိုးကား
ကဏ္ဍ:ဗီယက်နမ်နိုင်ငံရှိ ဗုဒ္ဓဘာသာ ဘုရားကျောင်းများ
အမ်လိုဒီပင်း

ဈေးကွက်ထဲတွင် **Norvasc** အပြင် အခြားအမှတ်တံဆိပ်များဖြင့် ရောင်းချသော **အမ်လိုဒီပင်း (Amlodipine)** သည် သွေးတိုးရောဂါနှင့် နှလုံးသွေးကြောကျဉ်းရောဂါကိုကုသရန်အသုံးပြုသော ဆေးတစ်မျိုးဖြစ်သည်။  နှလုံးရောဂါကုသခြင်း၌ ယေဘုယျအားဖြင့် အသုံးပြုလေ့မရှိသော်လည်း၊ သွေးတိုးရောဂါ သို့မဟုတ် နှလုံးနှင့်ဆက်စပ်သော ရင်ဘတ်အောင့်ခြင်းကို အခြားဆေးဝါးများဖြင့် ကုသ၍မထိန်းနိုင်ပါက အမ်လိုဒီပင်း (Amlodipine) ကို အသုံးပြုနိုင်ပါသည်။  ၎င်းသည် သောက်ဆေးဖြစ်ပြီး အနည်းဆုံး တစ်ရက်ကြာအထိ အာနိသင်ရှိသည်။  ၎င်းသည် ကမ္ဘာ့ကျန်းမာရေးအဖွဲ့၏ မရှိမဖြစ်ဆေးဝါးများစာရင်းတွင် ပါဝင်သည်။  ၎င်းကို generic ဆေးဝါး အဖြစ် ရရှိနိုင်ပါသည်။  အမေရိကန်ပြည်ထောင်စုတွင် ဆေးတစ်လစာအတွက် ကုန်ကျစရိတ်မှာ ၂၅ ဒေါ်လာအောက်သာရှိသည်။  ၎င်းသည် ၂၀၁၇ ခုနှစ်တွင် အမေရိကန်ပြည်ထောင်စုတွင် ဆေးညွှန်း ပေါင်း ၇၂ သန်းကျော်ဖြင့် ပဉ္စမမြောက် ကုသရန်အသုံးပြုဆုံးသော ဆေးဝါးတစ်ခုဖြစ်ခဲ့သည်။ 

## ကိုးကားချက်များ
မာသထူးဝါး

**မာသထူးဝါး** ()
(; )
(၁၀ အောက်တိုဘာ ၂၀၀၇ မွေးဖွား) သည်
မြန်မာနိုင်ငံဖွား
တောင်ကိုရီးယားနိုင်ငံတွင် အခြေချနေထိုင်သော
ကရင်လူမျိုး အဆိုတော်တစ်ဦးဖြစ်သည်။
သူမသည် မြန်မာသီချင်းများနှင့် ကိုရီးယားသီချင်းများကို သီဆိုလျက်ရှိပြီး
ဘူဆန် နိုင်ငံတကာ ရုပ်ရှင်ပွဲတော် အပါအဝင်
နိုင်ငံတကာ အနုပညာပွဲများတွင် ပါဝင်ဖျော်ဖြေခဲ့သူ ဖြစ်သည်။

## ငယ်ဘဝ ဖြတ်သန်းမှုများ 
မာသထူးဝါးကို ၂၀၀၇ ခုနှစ် အောက်တိုဘာ ၁၀ ရက်တွင်
ထိုင်းနိုင်ငံ–မြန်မာနိုင်ငံ နယ်စပ်ရှိ
မြဝတီနှင့် မဲဆောက်မြို့ အနီးဒေသတွင် မွေးဖွားခဲ့သည်။
သူမ၏ မိဘများမှာ ကရင်အဆိုတော်
စောတင်ထွေးအေး (ထူးဝါး) နှင့် မမိုင် တို့ဖြစ်ကြသည်။
မွေးချင်းမောင်နှမ သုံးဦးအနက် အကြီးဆုံးသမီး ဖြစ်သည်။

ငယ်စဉ်ကာလတွင် ထိုင်းနိုင်ငံ မြောက်ပိုင်းတွင် ကြီးပြင်းခဲ့ပြီး
သူမ၏ ဖခင်ဖြစ်သူ စောတင်ထွေးအေးသည်
၂၀၁၄ ခုနှစ်တွင် ကွယ်လွန်ခဲ့သည်။

၂၀၁၆ ခုနှစ်တွင် မိသားစုနှင့်အတူ
တောင်ကိုရီးယားနိုင်ငံတွင်
ဒုက္ခသည်ခိုလှုံခွင့် တောင်းခံခဲ့ပြီး
အဆိုပါနိုင်ငံသို့ ပြောင်းရွှေ့အခြေချ နေထိုင်လာခဲ့သည်။

၂၀၂၂ ခုနှစ် မေလတွင် သူမ၏ မိခင် မမိုင်သည်
အသည်းကင်ဆာရောဂါဖြင့် ကွယ်လွန်ခဲ့သည်။

## ဂီတ လှုပ်ရှားမှုများ 
မာသထူးဝါး၏ အနုပညာအမည်မှာ
ဝမ်ယီဟွာဖြစ်ပြီး
၂၀၁၈ ခုနှစ်တွင်အင်ချွန်းမြို့၌ ကျင်းပသည့်
ဒေသဆိုင်ရာ သီချင်းပြိုင်ပွဲတွင် ပါဝင်ယှဉ်ပြိုင်ခဲ့ကာ
နိုင်ငံရပ်ခြားနေထိုင်သူများ သီချင်းပြိုင်ပွဲ၏
နောက်ဆုံးဖိုင်နယ်အဆင့်ထိ ရောက်ရှိခဲ့သည်။

၂၀၁၉ ခုနှစ်တွင် မြန်မာဘာသာဖြင့် သီဆိုထားသော
တစ်ကိုယ်တော်သီချင်း
*I Want a Home* (အိမ်လေးတစ်လုံးလိုချင်တယ်) ကို ထုတ်ဝေခဲ့ပြီး
၂၄ ကြိမ်မြောက် ကျင်းပသည့်
ဘူဆန် နိုင်ငံတကာ ရုပ်ရှင်ပွဲတော်
ဖွင့်ပွဲအခမ်းအနားတွင် ပါဝင်ဖျော်ဖြေခဲ့သည်။

၂၀၂၀ ခုနှစ်တွင်
KBS ၏
*National Trot Championships* သီချင်းပြိုင်ပွဲတွင် ပါဝင်ယှဉ်ပြိုင်ခဲ့ပြီး
Ahn Ye-eun ၏ *Magic Lily* (상사화) သီချင်းဖြင့်
လူသိများလာခဲ့သည်။
၂၀၂၁ခုနှစ် မြန်မာနိုင်ငံစစ်အာဏာသိမ်းမှု့ နောက်ပိုင်းတွင်မြန်မာနိုင်ငံအတွက် ဒီမိုကရေစီနှင့် ငြိမ်းချမ်းရေးကို ထောက်ခံကြောင်း
ဖော်ပြရန် ရည်ရွယ်ကာ
*The Spring of Myanmar* နှင့်
*Everything Will Be Okay* စသည့် သီချင်းများကို ထုတ်ဝေခဲ့သည်။

၂၀၂၃ ခုနှစ် မေလတွင်
မာသထူးဝါးကို
Gyeonggi Province မီးသတ်ဌာန၏
ဂုဏ်ထူးဆောင် သံတမန်အဖြစ် ခန့်အပ်ခဲ့သည်။

## ကိုးကားချက်